hotchpotch/miracl-hf-unified huggingface dataset:
จูเลีย โรเบิตส์
จูเลีย ฟีโอนา โรเบิตส์ () เกิดเมื่อ 28 ตุลาคม พ.ศ. 2510 (ค.ศ. 1967) เป็นนักแสดงภาพยนตร์ชาวอเมริกัน ผลงานที่มีชื่อเสียงได้แก่ เรื่อง "Pretty Woman"
จูเลียเกิดที่รัฐจอร์เจีย เติบโตมาโดยแวดล้อมไปด้วยบุคคลในวงการละครที่มาสัมมนาเชิงปฏิบัติการกับพ่อแม่ของจูเลียที่บ้าน ในนครแอตแลนต้า ทั้งจูเลียและพี่ชาย อีริก โรเบิตส์ ต่างสนใจการแสดงทั้งคู่ และเป็นฝ่ายอีริกเข้าสู่วงการภาพยนตร์ได้ก่อน ตอนนั้นจูเลียอายุได้ 11 ปี หลังจากเรียนจบมัธยมศึกษาตอนปลาย ก็ต่อมหาวิทยาลัยจอร์เจีย แต่เรียนไม่จบ จูเลียจึงย้ายไปอยู่นิวยอร์ก ได้เข้าสู่วงการภาพยนตร์ โดยได้รับบทเป็นคู่อริกับพี่ชายในหนังเรื่อง "Blood Red" ซึ่งถ่ายทำเสร็จในปี พ.ศ. 2529 (ค.ศ. 1986) แต่ออกฉายได้ในปี พ.ศ. 2532 (ค.ศ. 1989)
ระหว่างที่รอหนังออกฉาย ได้เล่นละครทีวีและหนังใช้ทุนสร้างต่ำอย่าง "Firehouse" ปี พ.ศ. 2530 (ค.ศ. 1987) กระทั่งเริ่มมีผลงานครั้งแรกในละครดชีวิตที่ฉายทางเคเบิลทีวี เรื่อง "Satisfaction" ปี 1988 ซึ่งทำให้เธอได้รับบทประกอบที่ค่อนข้างเด่นในหนังเรื่อง "Mystic Pizza" ปี พ.ศ. 2532 จึงทำให้มีคนเห็นแววกว้างขึ้น และทาบทามไปเล่นเรื่อง "Steel Magnolias" ได้แสดงกับ แซลลี่ ฟิลด์ เชอร์ลีย์ แม็กเลน และดอลลี่ พาร์ตัน จนจูเลียได้รับเสนอชื่อเข้าชิงรางวัลออสการ์เป็นครั้งแรก
ผลงานต่อมาโด่งดังเพราะมีทั้งรักในจอและนอกจอกับดาราไคเฟอร์ ซุตเธอร์แลนด์ ในเรื่อง "Flatliners" ปี (ค.ศ. 1990) แต่เรื่องที่ทำให้เธอโด่งดังคือภาพยนตร์เรื่อง "Pretty Woman" ในปีเดียวกัน ผลงานในเวลาต่อมาไม่โด่งดังเท่ากับ "ผู้หญิงบานฉ่ำ" ไม่ว่า "Dying Young" ในปี 2534 หรือ "Hook" ปี พ.ศ. 2534 (ค.ศ. 1991) หรือ "The Player" ปี 1992
ชีวิตรักของจูเลียตกเป็นข่าวดังยิ่งกว่าผลงาน หลังจากที่เลิกรากับซุตเธอร์แลนด์แล้ว ในปี พ.ศ. 2536 (ค.ศ. 1993) จูเลียสร้างข่าวกว่าเก่าเมื่อไปแต่งงานกับนักร้องเพลงคันทรี่ ไลล์ โลเว็ต ซึ่งดูแตกต่างกันมากทั้งหน้าตาและสไตล์ ทั้งสองประคองรักกันได้เพียง 2 ปีก็ปิดฉากชีวิตคู่ลง
ส่วนด้านผลงาน ชื่อเสียงเริ่มมากขึ้นใน "The Pelican Brief" ปี พ.ศ. 2536 ตามด้วย "I Love Trouble" และ "Pret-a-Porter" หรือ "Ready to Wear" ในปี พ.ศ. 2537
ในปี พ.ศ. 2539 มีหนังออกฉายถึง 3 เรื่อง แต่ชื่อเสียงยังอยู่ในระดับกลางๆ ไม่ว่า หนังแฟรงเกนสไตน์ "Mary Reilly" พ.ศ. 2539 ตามด้วย "Michael Collins" และ "Conspiracy Theory" ในปี พ.ศ. 2540 ถือเป็นปีที่จูเลียหวนคืนหมายเลขหนึ่งฮอลลีวู้ดอีกครั้ง ด้วยบทบาทไม่ว่า "My Best Friends Wedding" หรือ "Notting Hill" และ "Runaway Bride" ในปี พ.ศ. 2542 จูเลียขึ้นเป็นนางเอกที่มีค่าตัวสูงสุดเทียบเท่าดาราชาย คือไม่ต่ำกว่า 20 ล้านดอลลาร์ เธอยังคว้ารางวัลออสการ์จาก "Erin Brockovich" หนังปี พ.ศ. 2543
ผลงานถัดๆมาได้แก่ "Americas Sweethearts" (2544) "The Mexican" (2544) "Oceans Eleven" (2544) "Full Frontal" (2545) และ "Mona Lisa Smile" (2545)
จูเลีย โรเบิตส์ได้เข้าพิธีสมรสเมื่อเดือน กรกฎาคม ปี 2002 กับแดนนี่ มอเดอร์ วัย 38 ปี และมีบุตรฝาแฝดวัย 2 ขวบ คือ ฮาเซล และ ฟินโนส
ต่อมาเดือนมิถุนายน 2550 จูเลีย โรเบิตส์ ได้คลอดบุตรชายคนที่ 3 แล้ว โดยตั้งชื่อของลูกชายคนนี้ว่า เฮนรี ดาเนียล มอเดอร์
ชาคริต แย้มนาม
ชาคริต แย้มนาม (25 มิถุนายน พ.ศ. 2521) ชื่อเล่น คริต เป็นนักแสดงและพิธีกรชาวไทย มีผลงานสร้างชื่อจากซิดคอมเรื่อง "เป็นต่อ" และมีผลงานภาพยนตร์ฮอลลีวูดเรื่อง "ฮีโร่ เพชฌฆาต ล่าข้ามโลก" กับนิโคลัส เคจ
ชาคริต แย้มนาม เริ่มการศึกษาระดับอนุบาลที่โรงเรียนปีเตอร์แพน กรุงเทพมหานคร และย้ายมาเรียนที่ พรีแพร์เทอร์รี่สคูลจนถึงเกรด 9 จากนั้นเรียนต่อที่นิวซีแลนด์ 3 ปี จนจบระดับเกรด 12 จึงเข้าศึกษาต่อระดับปริญญาตรีที่ International Correspondence School (ICS) ด้านการตลาด ประเทศสหรัฐอเมริกา โดยเรียนทางไปรษณีย์ ปัจจุบันหยุดพักมาทำงานในวงการบันเทิง
ผลงานชิ้นแรกคือการถ่ายแฟชั่นในนิตยสาร Angel และ เธอกับฉัน ผลงานที่ผ่านมามีทั้งภาพยนตร์ และละครโทรทัศน์ เช่น อันดากับฟ้าใส คนป่วนสายฟ้า รักออกแบบไม่ได้ กุมภาพันธ์ เยาวราช
ละครทีวีได้แก่ วายร้ายยอดรัก คุณนายสายลับ คดีเด็ดเหตุแห่งรัก กุหลาบสีดำ โบว์สีชมพู สี่แผ่นดิน ภูแสนดาว ลายมนุษย์ สำเภาทอง บ่วงบรรจถรณ์ เล่ห์ร้ายอุบายรัก เพลงผ้าฟ้าล้อมดาว วิมานทราย กามเทพตัวน้อย ผู้พิทักษ์รักเธอ ทายาทคุณหญิง ชายครับผมเป็นชาย และละครซิทคอมเรื่อง เป็นต่อ ยูนิฟชาดื่มชาดีกับตัวคริต
นอกจากนั้น ยังมีงานอื่น ๆ ที่เกี่ยวข้องในวงการอีก เป็นพิธีกรรายการ ทีนทอล์ค "e for teens" การเป็นนักร้อง ซึ่งมีโอกาสได้ออกอัลบั้มพิเศษ "Teentrax" มีผลงานในเพลง "ไม่รู้จะเลือกใคร" เมื่อปี พ.ศ. 2542
สำหรับผลงานภาพยนตร์ระดับนานาชาติ ชาคริตได้แสดงเรื่อง "Belly of the beast" ร่วมกับสตีเว่น ซีกัล และเรื่อง Bangkok Dangerous ร่วมกับ นิโคลัส เคจ
ปัจจุบันรับหน้าที่พิธีกรในรายการอาหาร "ครัวแล้วแต่คริต" ออกอากาศทางไทยทีวีสีช่อง 3, "เชฟกระทะเหล็ก ประเทศไทย" ออกอากาศทางช่อง 7 สี "โหด มัน ฮา ประเทศไทย Takeshi's Castle Thailand" ซึ่งออกอากาศทางช่องโมโน 29 และ "the choice thailand" ซึ่งออกอากาศทางช่อง 7 สี
อดีตเป็นพิธีกรรายการ "Killer Karaoke Thailand ขอร้อง อย่าหยุดร้อง!" ออกอากาศทางโมเดิร์นไนน์ทีวี ช่อง 9 อสมท ร่วมกับ บอล เชิญยิ้ม
ชาคริตสมรสครั้งแรกกับวิริฒิพา ภักดีประสงค์ วีเจและนักแสดงชาวไทย เมื่อวันที่ 21 เมษายน พ.ศ. 2555 ภายหลังจึงหย่าจากกันเมื่อวันที่ 17 ตุลาคม พ.ศ. 2559
ต่อมาสมรสหนที่สองกับภัททิรา รุ่งโรจน์เมื่อวันที่ 8 พฤศจิกายน พ.ศ. 2560 มีบุตรคนหนึ่งชื่อโพธิ์ แย้มนาม
ชาคริตเคยร่วมเล่นให้กับทีมยุวชนสมาคมธำรงไทยสโมสร ในชุดรองแชมป์โลก 11 ปี ฟุตบอล GOTOOEA CUP ที่สวีเดน มีเพื่อนร่วมสโมสร เช่น เรย์ แมคโดนัลด์ และอนุรักษ์ ศรีเกิด
เนื้อเยื่อเจริญ
เนื้อเยื่อเจริญ () คือเนื้อเยื่อในพืชที่ประกอบไปด้วยเซลล์ที่ยังไม่ผ่านการเปลี่ยนสภาพ (เซลล์ที่สามารถแบ่งตัวได้) ซึ่งมักพบในตำแหน่งที่พืชมีการเจริญเติบโต โดยปกติแล้วเซลล์พืชที่ทำการแบ่งตัวแล้วจะไม่สามารถแบ่งตัวออกมาได้อีก เนื้อเยื่อเจริญจึงเป็นองค์ประกอบสำคัญในการแบ่งตัวของเซลล์เนื่องจากประกอบไปด้วยเซลล์ใหม่ที่จะถูกนำไปขยายเนื้อเยื่อและนำไปสู่สร้างอวัยวะใหม่ เพื่อเป็นโครงสร้างพื้นฐานให้กับต้นพืช
เซลล์ในเนื้อเยื่อเจริญนั้นมีรูปแบบการทำงานที่คล้ายคลึงกับเซลล์ต้นกำเนิดที่พบในสัตว์ คือมีบางเซลล์ที่ยังไม่ผ่านการเปลี่ยนสภาพ แต่สามารถที่จะทำการแบ่งเซลล์ในภายหลังได้ และเซลล์ทั้งสองประเภทยังมีขนาดเล็กและเต็มไปด้วยโปรโตพลาสซึม ทั้งยังมีแวคิวโอลที่มีขนาดเล็กมาก ส่วนไซโทพลาสซึมนั้นไม่มีพลาสติดที่ผ่านการเปลี่ยนสภาพประกอบอยู่ด้วย (คือคลอโรพลาสหรือโครโมพลาส) แม้ว่าจะโพรพลาสติดซึ่งเป็นขั้นก่อนของพลาสติดอยู่ก็ตาม เซลล์ในเนื้อเยื่อเจริญจะอัดแน่นอยู่ด้วยกันโดยไม่มีช่องว่างระหว่างเซลล์ และจะมีผนังเซลล์ที่บางมาก การดำรงสภาพกลุ่มเซลล์เหล่านี้ต้องการสมดุลระหว่างกระบวนการที่ตรงข้ามกันสองกระบวนการคือการเริ่มสร้างอวัยวะและการแทนที่เซลล์ต้นกำเนิด
เนื้อเยื่อเจริญสามารถแบ่งประเภทได้ตามตำแหน่งที่อยู่ แบ่งได้เป็น 3 ประเภทได้แก่
เนื้อเยื่อเจริญส่วนปลาย (Apical meristem) พบบริเวณปลายยอดไม้, ปลายราก และตาไม้ เมื่อแบ่งเซลล์แล้วทำให้ปลายยอด ปลายรากยืดยาวออกไปหรือตาแตกกิ่งก้านใหม่ เนื้อเยื่อเจริญมีขนาดเล็กมากเมื่อเปรียบเทียบกับเนื้อเยื่อเจริญด้านข้างที่มีรูปร่างเป็นทรงกระบอก
เนื้อเยื่อเจริญส่วนปลายประกอบด้วยชั้นหลายชั้น ซึ่งจำนวนของชั้นขึ้นอยู่กับชนิดของพืช แต่โดยทั่วไปแล้วชั้นนอกสุดจะถูกเรียกว่าทูนิคา (tunica) และชั้นในสุดเรียกว่าคอร์ปัส (corpus) ทูนิคาจะเป็นตัวกำหนดลักษณะภายนอกของปากใบและริมใบในพืชใบเลี้ยงเดี่ยว ส่วนคอร์ปัสจะเป็นตัวกำหนดลักษณะของปากใบในพืชใบเลี้ยงคู่ คอร์ปัสและทูนิคาจึงมีส่วนสำคัญอย่างยิ่งในลักษณะภายนอกของพืชเนื่องจากเซลล์ในพืชทั้งหมดถูกผลิตขึ้นมาจากเนื้อเยื่อเจริญ
เนื้อเยื่อเจริญด้านข้าง (Lateral meristem) หรือเนื้อเยื่อเจริญขั้นทุติยภูมิ (Secondary meristem) เป็นเนื้อเยื่อเจริญที่เกิดภายหลังในโครงสร้างที่มีการเจริญขั้นที่สอง เช่นรากและลำต้น เซลล์ของเนื้อเยื่อเจริญส่วนนี้มีลักษณะเป็นรูปสี่เหลี่ยมผืนผ้า มีผนังเซลล์บาง และจัดเรียงเซลล์อย่างเป็นระเบียบ สามารถแบ่งได้เป็น 2 ชนิดคือ
เนื้อเยื่อเจริญเหนือข้อ (Intercalary meristem) เป็นเนื้อเยื่อเจริญทรงกระบอกที่พบอยู่บริเวณเหนือข้อของพืชใบเลี้ยงเดี่ยว โดยเนื้อเยื่อเจริญบริเวณนี้จะทำให้ปล้องยืดยาวออกไป
[[หมวดหมู่:กายวิภาคศาสตร์ของพืช]]
[[หมวดหมู่:สรีรวิทยาของพืช]]
[[หมวดหมู่:เนื้อเยื่อ|จเริญ]]
[[หมวดหมู่:ชีววิทยา]]
ชูปากาบรัส
ชูปาคาบร้า (; แปลว่า ""ตัวดูด [เลือด] แพะ"") เป็นสิ่งมีชีวิตลึกลับที่เป็นที่เล่าลือชนิดหนึ่ง มีผู้ที่อ้างว่าพบเห็นครั้งแรกในปวยร์โตรีโกในปี ค.ศ. 1995 และมีหลายคนรายงานว่า มันได้ฆ่าสัตว์ชนิดต่าง ๆ เช่น แพะ ด้วยการดูดเลือดเป็นจำนวนมาก และยังคงมีผู้พบเห็นมันมาอย่างต่อเนื่องจนถึงปัจจุบัน ปัจจุบัน ที่ปวยร์โตรีโก มีนักสำรวจท้องถิ่นได้สำรวจเรื่องราวเกี่ยวกับชูปากาบรัส และพบถ้ำแห่งหนึ่งที่เชื่อว่าเป็นที่อาศัยของมัน และรอยเท้าของชูปาคาบร้าก็มีลักษณะใหญ่คล้ายนกกระจอกเทศ
ที่รัฐเท็กซัส มีเกษตรกรรายนึงอ้างว่าเขาสามารถยิงชูปาคาบร้าได้และฝังมันไว้ในที่ดินที่บ้านของเขา โดยเจ้าตัวที่เชื่อว่าเป็นชูปาคาบร้านั้นได้ฆ่าไก่ของเขาไปแล้วถึง 3 หน ซึ่งเจ้าสัตว์ตัวนี้มีรูปร่างแปลกมาก คือ ตัวเป็นสีฟ้าปนสีเทาและไม่มีขน แต่จากการพิสูจน์ของนักวิทยาศาสตร์จากกะโหลกและตรวจดีเอ็นเอของสัตว์ชนิดนี้แล้วนั้น พบว่า เป็นเพียงสุนัขไคโยตีที่เป็นขี้เรื้อนเท่านั้น
และจากการศึกษาซากสัตว์ที่เชื่อว่าตายด้วยการดูดเลือดของชูปาคาบร้าจนหมดตัวนั้นของแพทย์ผู้เชี่ยวชาญ พบว่า แท้จริงแล้วเลือดในตัวสัตว์เหล่านั้นยังมีอยู่ เพียงแต่ว่าถ้ามองจากภายนอกอาจดูเหมือนไม่มีเลือดเหลืออยู่ในตัวเลย เป็นเพราะเลือดในตัวสัตว์นั้นได้หยุดไหลเมื่อหัวใจหยุดเต้น และเชื่อว่า สัตว์ที่โจมตีสัตว์เหล่านี้นั้นน่าจะเป็นสุนัขป่าหรือลิงป่า
อย่างไรก็ตาม จากภาพแบบร่างของผู้ที่อ้างว่าเคยพบเห็น ชูปาคาบร้ามีรูปร่างหน้าตาหลากหลายต่างกัน แต่มีลักษณะที่ร่วมกันคือ มีหน้าตาคล้ายมนุษย์ต่างดาวที่เรียกว่า เกรย์ (Grey) แต่มีขาหลังที่ใหญ่คล้ายจิงโจ้
ในวันที่ 21 พฤษภาคม ค.ศ. 2010 พยาบาล 2 คน ได้พาสุนัขไปเดินเล่นแถวริมทะเลสาบที่รัฐออนแทรีโอ ประเทศแคนาดา ได้พบเห็นสัตว์ตัวหนึ่งที่มีลักษณะประหลาด คือ ร่างกายเต็มไปด้วยขน แต่หัวล้านเลี่ยน หน้าตาน่ากลัว ลำตัวยาว ขายาว มีหางคล้ายหนู ซึ่งไม่มีใครบอกได้ว่า คือสัตว์อะไร มีผู้เชื่อว่าคือ ชูปาคาบร้า
เทนนิสออสเตรเลียนโอเพน
การแข่งขันเทนนิสออสเตรเลียนโอเพน () เป็นการแข่งขันเทนนิสแกรนด์สแลมรายการแรกของปี จัดขึ้นที่เมลเบิร์น พาร์ค ในนครเมลเบิร์น ประเทศออสเตรเลีย ในช่วงเดือนมกราคม ทำการแข่งขันบนฮาร์ดคอร์ท จัดการแข่งขันเป็นครั้งแรกในปี ค.ศ.1905
ลักษณะเด่นของการแข่งขันออสเตรเลียนโอเพน คือเป็นการแข่งขันในสภาพอากาศที่ร้อนอบอ้าว เนื่องจากในเดือนมกราคมเป็นฤดูร้อนของประเทศแถบซีกโลกใต้ เสมือนเป็นการทดสอบสภาพร่างกายของนักเทนนิสที่กลับจากการพักผ่อนในช่วงปิดฤดูกาล
พื้นผิวคอร์ทที่ใช้แข่งขันในตอนเริ่มต้นใช้พื้นผิวหญ้า ต่อมาเมื่อย้ายสถานที่มาที่เมลเบิร์น พาร์คในปีค.ศ.1988 จึงเปลี่ยนมาใช้พื้นผิว Rebound Ace Hardcourt ที่สร้างขึ้นจากส่วนผสมของชั้นยางและไฟเบอร์กลาส บนผิวยางมะตอยหรือคอนกรีต แมทส์ วิแลนเดอร์ เป็นนักเทนนิสคนเดียวที่ชนะเลิศได้บนสองพื้นผิวคอร์ท ในปีค.ศ.2008 จะมีการเปลี่ยนแปลงพื้นผิวที่ใช้แข่งขันเป็น Plexicushion ที่ถูกวิจารณ์ว่ามีความคล้ายคลึงกับพื้นผิวที่ใช้แข่ง ยูเอสโอเพน
ออสเตรเลียนโอเพน เคยถูกย้ายไปจัดการแข่งขันในเดือนธันวาคมระหว่างปี 1977-1985 ก่อนจะย้ายกลับไปจัดในเดือนมกราคมในปี 1987 ทำให้ไม่มีการแข่งขันในปี 1986
ภาษาอาฟรีกานส์
ภาษาอาฟรีกานส์ () เป็นภาษาในกลุ่มฟรังโคเนียล่าง มีเค้าโครงมาจากภาษาดัตช์ พูดในประเทศแอฟริกาใต้และนามิเบีย เกิดจากการผสมผสานของสำเนียงภาษาดัตช์ที่มีต้นกำเนิดจากทางตอนใต้ของฮอลแลนด์ ซึ้งใช้พูดกันในหมู่ผู้ตั้งถิ่นฐานชาวดัตช์ที่เข้ามาอยู่ในบริเวณที่ปัจจุบันเป็นแอฟริกาใต้ ตั้งแต่ศตวรรษที่ 18 จึงถือเป็นภาษาลูกของดัตช์ โดยมีคำศัพท์ราว 90-95% มาจากภาษาดัตช์ แต่ภายหลังก็รับเอาคำจากภาษาอังกฤษ และภาษาฝรั่งเศสเข้ามาด้วย ความแตกต่างจากภาษาดัตช์โดยทั่วไปจำกัดอยู่แค่ในเรื่องของการเปลี่ยนรูปของคำ และไวยากรณ์ ดังนั้นผู้พูดภษาอาฟรีกานส์ และภาษาดัทช์จึงสามารถเข้าใจกันได้ดี
ชิโลควิน (รัฐออริกอน)
ชิโลควิน () เป็นเมืองในเคาน์ตีแคลมัท รัฐออริกอน สหรัฐอเมริกา
เมืองชิโลควินตั้งอยู่ที่พิกัดภูมิศาสตร์ มีพื้นที่ทั้งหมด 2.1 ตารางกิโลเมตร
จากการทำสำมะโนประชากรในปี พ.ศ. 2543 เมืองชิโลควินมีประชากร 716 คน มีความหนาแน่นของประชากร 345.6 คนต่อตารางกิโลเมตร
แอดัมส์ (รัฐออริกอน)
แอดัมส์ () เป็นเมืองในเคาน์ตียูมะทิลลา รัฐออริกอน สหรัฐอเมริกา
เมืองแอดัมส์ตั้งอยู่ที่พิกัดภูมิศาสตร์ มีพื้นที่ทั้งหมด 0.9 ตารางกิโลเมตร
จากการทำสำมะโนประชากรในปี พ.ศ. 2543 เมืองแอดัมส์มีประชากร 297 คน มีความหนาแน่นของประชากร 337.3 คนต่อตารางกิโลเมตร
เห่าดง
เห่าดง เป็นภาพยนตร์ไทยที่ออกฉายในปี พ.ศ. 2501 สร้างจากบทประพันธ์ชิ้นแรกของฉัตรชัย วิเศษสุวรรณภูมิ หรือ พนมเทียน ที่แต่งขึ้นตั้งแต่ พ.ศ. 2484 สมัยยังเป็นนักเรียนมัธยมอยู่ที่โรงเรียนสวนกุหลาบวิทยาลัย เป็นนิยายเชิงอาชญากรรม ที่มีตัวเอกสวมหน้ากาก เนื้อเรื่องเกี่ยวกับการผจญภัยตามจินตนาการแบบเด็กๆ ตีพิมพ์ครั้งแรกในหนังสือ "เพลินจิตต์" รายวัน เมื่อ พ.ศ. 2490
ภาพยนตร์เห่าดง กำกับการแสดงโดย ศิริ ศิริจินดา อำนวยการสร้างโดย แท้ ประกาศวุฒิสาร นำแสดงโดย อมรา อัศวนนท์ และเป็นภาพยนตร์เรื่องแรกในชีวิตการแสดงของ ไชยา สุริยัน เริ่มฉายวันแรกที่โรงภาพยนตร์เอ็มไพร์ เมื่อวันที่ 22 ตุลาคม พ.ศ. 2501 ได้รับความนิยมสูงสุด โดยทีมงานสร้างได้ทำการประชาสัมพันธ์ล่วงหน้าทางวิทยุ โทรทัศน์ และทำป้ายคัทเอาต์ขนาดยักษ์ รูปอมรา อัศวนนท์ สวมชุดเห่าดง สูงถึง 12 เมตร ตั้งอยู่ที่วงเวียนราชเทวี
ภาพยนตร์เรื่อง เห่าดง ถูกนำมาสร้างอีกครั้ง เมื่อ พ.ศ. 2526 นำแสดงโดย สรพงษ์ ชาตรี, ม.ล.สุรีย์วัล สุริยง, โกวิท วัฒนกุล, นาท ภูวนัย, มยุรา ธนะบุตร, อรัญญา นามวงศ์
กรุงเทพมหานครกำลังวุ่นวายเนื่องจากแก๊งโจรสามกลุ่ม คือ เล็บเหล็ก, แสงเทียน และ เห่าดง ออกปล้นสะดมอย่างต่อเนื่อง และกำลังเป็นที่ต้องการตัวของเจ้าหน้าที่ ในขณะที่เล็บเหล็ก และแสงเทียน ทำงานเป็นแก๊ง และฆ่าเจ้าทุกข์อย่างโหดเหี้ยม เห่าดงกลับทำงานคนเดียว และมักจะปล้นตลบหลังเล็บเหล็ก และแสงเทียน สร้างความอาฆาตแค้นให้กับทั้งคู่
วันหนึ่ง เล็บเหล็กออกปล้นร้านทองเยาวราช และถูกเจ้าหน้าตำรวจ นำโดย ร.ต.ท.วุฒิ (ไชยา สุริยัน) เข้าล้อมปราบ ขณะกำลังยิงต่อสู้กัน เห่าดงซึ่งเข้ามาอยู่ในเหตุการณ์ด้วย ถูกว่อง สมุนแก๊งเล็บเหล็กสังหาร ทำให้ตำรวจทราบว่าแท้ที่จริงแล้ว เห่าดง คือ เพลิง พัชรพิบูลย์ อดีตนายทหารม้า
ต่อมา มีโจรลึกลับคนหนึ่ง สวมรอยใช้ชื่อเห่าดงออกทำการ ร.ต.ท.วุฒิ ได้ใช้กำลังปราบปราบแก๊งโจรอย่างจริงจัง และสามารถปราบเล็บเหล็ก และแสงเทียนได้ เหลือเพียงเห่าดงคนใหม่ ซึ่ง ร.ต.ท.วุฒิ ทราบในเวลาต่อมา ว่าแท้ที่จริงแล้วก็คือ พราว พัชรพิบูลย์ (อมรา อัศวนนท์) ลูกสาวบุญธรรมของเพลิง พัชรพิบูลย์ ซึ่งเป็นหญิงสาวที่เขาหลงรัก นั่นเอง
พระยาเทพวิทุรพหุลศรุตบดี (บุญช่วย วณิกกุล)
พระยาเทพวิทุรพหุลศรุตบดี มีนามเดิมว่า บุญช่วย วณิกกุล (15 มิถุนายน พ.ศ. 2432 - 18 พฤศจิกายน พ.ศ. 2492) อดีตองคมนตรีในรัชกาลที่ 7 อดีตเสนาบดีและรัฐมนตรีว่าการกระทรวงยุติธรรม และอดีตประธานศาลฎีกา
บุญช่วย วณิกกุล เป็นบุตรคนสุดท้องของนายแสงและนางชื่น วณิกกุล เริ่มต้นการศึกษาที่พระตำหนักสวนกุหลาบ ศึกษาต่อที่โรงเรียนราชวิทยาลัย สอบทุนเล่าเรียนหลวงได้เป็นที่ 1 เมื่อมีอายุเพียง 13 ปี 10 เดือน แต่ได้สละสิทธินั้นและสมัครเข้าเป็นนักเรียนกฎหมายของกระทรวงยุติธรรม เพื่อศึกษากฎหมายไทยเสียก่อน และได้ไปศึกษาวิชากฎหมายที่สำนักเกรย์สอินน์ (Gray’s Inn) ที่กรุงลอนดอน เมื่ออายุ 16 ปี พร้อมกับพระยามโนปกรณ์นิติธาดา และเจ้าพระยาศรีธรรมาธิเบศ
บุญช่วย วณิกกุล จบการศึกษาสำนักเกรย์สอินน์ เป็นเนติบัณฑิตอังกฤษ เมื่อ พ.ศ. 2452 ด้วยคะแนนเกียรตินิยมชั้น 1 และเข้ารับราชการในกระทรวงยุติธรรม ตำแหน่งผู้พิพากษาในกองข้าหลวงพิเศษ และได้เลื่อนตำแหน่งเป็นผู้พิพากษาศาลอุทธรณ์ ข้าหลวงพิเศษยุติธรรมและกรรมการศาลฎีกาตามลำดับ
ในปี พ.ศ. 2466 ท่านได้โอนไปดำรงตำแหน่งอธิบดีกรมอัยการ ในสังกัดกระทรวงมหาดไทย และได้มีพระบรมราชโองการโปรดเกล้าฯ แต่งตั้งให้ดำรงตำแหน่งอธิบดีศาลฎีกา เมื่อวันที่ 15 ธันวาคม พ.ศ. 2471
ภายหลังการเปลี่ยนแปลงการปกครอง ได้ทรงพระกรุณาโปรดเกล้าฯ แต่งตั้งให้ดำรงตำแหน่งเสนาบดีกระทรวงยุติธรรม และรัฐมนตรีว่าการกระทรวงยุติธรรม ในคณะรัฐมนตรีพระยามโนปกรณ์นิติธาดา ต่อมาในวันที่ 24 มิถุนายน พ.ศ. 2476 ท่านได้กราบถวายบังคมทูลขอลาออกจากตำแหน่งรัฐมนตรีว่า พร้อมกับรัฐมนตรีในคณะคนอื่นๆ ซึ่งได้กราบถวายบังคมทูลขอลาออกพร้อมกันทั้งคณะ
พระยาเทพวิทุรพหุลศรุตบดี ได้รับแต่งตั้งให้เป็นกรรมการร่างประมวลกฎหมาย เมื่อ พ.ศ. 2455 ต่อมาในปี พ.ศ. 2459 ได้รับแต่งตั้งให้เป็นกรรมการชำระประมวลกฎหมาย และในปี พ.ศ. 2466
ในบั้นปลายชีวิต ท่านได้ดำรงตำแหน่งสมาชิกฝ่ายไทยในศาลประจำอนุญาโตตุลาการถาวร ณ กรุงเฮก และได้รับเลือกตั้งจากรัฐสภาให้เป็นตุลาการรัฐธรรมนูญจนกระทั่งถึงแก่อนิจกรรมเมื่อวันที่ 18 พฤศจิกายน พ.ศ. 2492 สิริรวมอายุได้ 60 ปี 5 เดือน 3 วัน
ออลบานี (รัฐออริกอน)
ออลบานี () เป็นเมืองในเคาน์ตีลินน์ รัฐออริกอน สหรัฐอเมริกา
เมืองออลบานีตั้งอยู่ที่พิกัดภูมิศาสตร์ มีพื้นที่ทั้งหมด 41.6 ตารางกิโลเมตร
จากการทำสำมะโนประชากรในปี พ.ศ. 2543 เมืองออลบานีมีประชากร 46,610 คน มีความหนาแน่นของประชากร 993.3 คนต่อตารางกิโลเมตร
สี่คิงส์
สี่คิงส์ เป็นภาพยนตร์ไทยที่ออกฉายเป็นครั้งแรกเมื่อ พ.ศ. 2502 จากบทประพันธ์ของ เศก ดุสิต สร้างโดยทีมงานสร้างชุดเดิมของภาพยนตร์ "เห่าดง" ที่ประสบความสำเร็จอย่างสูงไปก่อนหน้านั้น เริ่มฉายวันแรกที่โรงภาพยนตร์เอ็มไพร์ เมื่อวันที่ 28 พฤษภาคม พ.ศ. 2502
ภาพยนตร์กำกับโดย ศิริ ศิริจินดา บทภาพยนตร์ อำนวยการสร้างโดย แท้ ประกาศวุฒิสาร นำแสดงโดย อมรา อัศวนนท์ และไชยา สุริยัน เป็นผลงานแสดงเรื่องที่สองของไชยา เพลงโฆษณาภาพยนตร์ สี่คิงส์ กล่าวว่า ""สี่คิงส์ หนังดี สี่คิงส์ ยิ่งใหญ่ เด็ดจริง ถึงใจ ใช่ใคร สี่คิงส์""
สี่คิงส์ เป็นผลงานการสร้างของ ไทยไตรมิตรภาพยนตร์ เป็นภาพยนตร์แนวอาชญากรรม เรื่องนี้เหมือน เห่าดง คือพระเอกและนางเอกเป็นทรชนคนดี ชื่อเรื่องเป็นชื่อของวายร้ายสี่คิงส์ อมรา อัศวนนท์ นางเอกของเรื่องยังคงเป็นทรชนหญิงผู้สวมหน้ากาก เหมือนเรื่องเห่าดง อมรานี้ถือว่าเป็นนางเอกผู้สวมหน้ากากคนแรกของเมืองไทยเลยก็ว่าได้ เรื่องแรกศิริ ศิริจินดา เป็นคนสร้าง ไชยา ขึ้นมา พอมาเรื่องนี้ แท้ ประกาศวุฒิสารสร้าง คนกำกับก็เลยต้องเป็น ศิริ ศิริจินดา คนเดียวกับที่กำกับเรื่องเห่าดง
ภาพยนตร์ สี่คิงส์ ถูกนำมาสร้างอีกครั้ง เมื่อ พ.ศ. 2525 นำแสดงโดย สรพงศ์ ชาตรี, เนาวรัตน์ ยุกตะนันท์, พอเจตน์ แก่นเพชร, นาท ภูวนัย, วิยะดา อุมารินทร์, สุพรรณี จิตต์เที่ยง และสังข์ทอง สีใส กำกับการแสดงโดย เชาว์ มีคุณสุต เพลงไตเติ้ลดัดแปลงและร้องใหม่โดย สังข์ทอง สีใส ฉายครั้งแรกเมื่อ 29 พฤษภาคม พ.ศ. 2525 ที่โรงภาพยนตร์แอมบาสเดอร์และดาดา แต่ไม่ประสบความสำเร็จเท่าที่ควร
กรุงเทพมหานครกำลังวุ่นวายเนื่องจาก ขบวนการสี่คิงส์ คือ องค์กรลับนอกกฎหมายที่คอยรีดไถเรียกค่าคุ้มครองผู้ประกอบกิจการต่างๆ แต่สารวัตรมนตรี (ไชยา สุริยัน) ได้ค่อยติดตามสืบเสาะเพื่อที่จะจับกุมขบวนการนี้ให้ได้ โดยมี คม พยัคฆราช (อาคม มกรานนท์) ที่มีความแค้นอันใหญ่หลวงกับขบวนการสี่คิงส์
ขบวนการมนุษย์วิหค เจ็ทแมน
ขบวนการมนุษย์วิหค เจ็ทแมน () เป็นภาพยนตร์โทคุซัทสึ ประเภท ขบวนการนักสู้ ลำดับที่ 15 ออกอากาศครั้งแรกเมื่อวันที่ 15 กุมภาพันธ์ ค.ศ. 1991 และจบลงเมื่อวันที่ 14 กุมภาพันธ์ ค.ศ. 1992 ออกอากาศทั้งหมด 51 ตอน
ในประเทศญี่ปุ่น เจ็ทแมน ได้มีตอนพิเศษขึ้นมา ในรูปแบบ นวนิยาย โดยจัดจำหน่ายในปี ค.ศ. 1996 โดยเนื้อหาในนิยาย เป็นการนำเสนอเหตุการณ์หลังจากที่เทนโด ริว และ โรคุเมคัน คาโอริ ได้แต่งงานกัน พร้อมกับการปรากฏตัวของสมาชิกคนที่ 6 ที่มาแทน ยูคิ ไก ที่เสียชีวิตไป
ในประเทศไทย ได้ออกอากาศเมื่อ ค.ศ. 1993 โดยฉายทาง สถานีโทรทัศน์ ช่อง 9 อ.ส.ม.ท. ทุกวันอาทิตย์เวลา 10.30 น. (ในขณะนั้น) ลิขสิทธิ์การฉายทางโทรทัศน์โดย บริษัท ทูนทาวน์ เอนเตอร์เทนเมนตร์ จำกัด ส่วนลิขสิทธิ์ในการจัดจำหน่ายในรูปแบบวิดีโอ โดย วิดีโอสแควร์และปัจจุบันได้รับลิขสิทธิ์โดยจัดจำหน่ายรูปแบบ VCD และ DVD จากบริษัท ทีไอจีเอ จำกัด
ในปี 199X บนยานอวกาศเอิร์ธชิป ศูนย์บัญชาการของกองกำลังพิทักษ์โลก หน่วยสกายฟอร์ซ ได้ทำการทดลอง เจ โปรเจกต์ ซึ่งเป็นโครงการลับที่นักวิทยาศาสตร์ได้พัฒนารังสีเบิร์ดนิคเวฟ ขึ้นมาเป็นผลสำเร็จ เพื่อเป็นเทคโนโลยีใหม่ที่จะช่วยเพิ่มขีดความสามารถ และเสริมความแข็งแกร่งให้กับร่างกายของมนุษย์ ผู้การโอดากิริ หัวหน้าโครงการ เจ โปรเจกต์ ได้คัดเลือกสมาชิกหน่วยสกายฟอร์ซฝีมือเยี่ยมจำนวน 5 คน เพื่อเข้ารับการอาบรังสีเบิร์ดนิคเวฟ และจัดตั้งขึ้นเป็นหน่วยเจ็ทแมน เทนโด ริว เป็นสมาชิกคนแรกที่ได้รับการอาบรังสีเบิร์ดนิคเวฟเสร็จสิ้น และกลายเป็นเจ็ทแมนคนที่ 1 มีโค้ดเนมว่า เรดฮอว์ค ขณะที่ อาโออิ ริเอะ คนรักของริว และสมาชิกของหน่วยคนที่ 2 กำลังรอการอาบรังสีอยู่นั้น ยานเอิร์ธชิปได้ถูกโจมตีจาก ศัตรูต่างมิติไบรั่ม ที่มีเป้าหมายยึดครองอาณาจักรในมิติต่าง ๆ ยานเอิร์ธชิปได้รับความเสียหายอย่างหนัก ริเอะ ได้ถูกดูดกลืนหายไปในอวกาศ โดยที่ริวไม่สามารถช่วยเอาไว้ได้ มีเพียงผู้การโอดากิริ ซึ่งพา ริว หลบหนีออกมาได้ก่อนที่ยานจะระเบิด ผลจากการระเบิดทำให้รังสีเบิร์ดนิคเวฟ ส่วนที่เหลือสำหรับเจ้าหน้าที่อีก 4 นาย ได้ตกลงมาบนโลกมนุษย์ และเข้าสู่ร่างกายของพลเรือนจำนวน 4 คน ผู้การโอดากิริ และริวที่ยังโศกเศร้าต่อการสูญเสียคนรักไป ต้องออกตามหาพลเรือนผู้ได้รับรังสีเบิร์ดนิคเวฟบนโลกทั้ง 4 คน ผู้มีอุปนิสัยที่แตกต่างกัน และฝึกฝนการต่อสู้เป็นเจ็ทแมน เพื่อรับมือและปกป้องโลกจากการรุกรานของศัตรูต่างมิติไบรั่ม พร้อมเผชิญหน้ากับปัญหาความรัก ความขัดแย้ง มิตรภาพ และความสามัคคี ทั้งระหว่างภายในในทีมเจ็ทแมนเอง และ ภายในองค์กรไบรั่ม ผู้รุกราน
อัสตอเรีย (รัฐออริกอน)
อัสตอเรีย () เป็นเมืองในเคาน์ตีแคลตซัป รัฐออริกอน สหรัฐอเมริกา
เมืองอัสตอเรียตั้งอยู่ที่พิกัดภูมิศาสตร์ มีพื้นที่ทั้งหมด 10.6 ตารางกิโลเมตร
จากการทำสำมะโนประชากรในปี พ.ศ. 2549 เมืองอัสตอเรียมีประชากร 9,970 คน มีความหนาแน่นของประชากร 617.1 คนต่อตารางกิโลเมตร
ไทการ์ด (รัฐออริกอน)
ไทการ์ด () เป็นเมืองในเคาน์ตีวอชิงตัน รัฐออริกอน สหรัฐอเมริกา
เมืองไทการ์ดตั้งอยู่ที่พิกัดภูมิศาสตร์ มีพื้นที่ทั้งหมด 28.2 ตารางกิโลเมตร
จากการทำสำมะโนประชากรในปี พ.ศ. 2549 เมืองไทการ์ดมีประชากร 46,300 คน มีความหนาแน่นของประชากร 1,465.6 คนต่อตารางกิโลเมตร
เจอร์เวส (รัฐออริกอน)
เจอร์เวส () เป็นเมืองในเคาน์ตีแมริออน รัฐออริกอน สหรัฐอเมริกา ตั้งอยู่ที่พิกัดภูมิศาสตร์ มีพื้นที่ทั้งหมด 1.0 ตารางกิโลเมตร
จากการทำสำมะโนประชากรในปี พ.ศ. 2543 เมืองเจอร์เวสมีประชากร 2,009 คน มีความหนาแน่นของประชากร 1,988.9 คนต่อตารางกิโลเมตร
แฟร์วิว (รัฐออริกอน)
แฟร์วิว () เป็นเมืองในเคาน์ตีมัลต์โนมาห์ รัฐออริกอน สหรัฐอเมริกา
เมืองแฟร์วิวตั้งอยู่ที่พิกัดภูมิศาสตร์ มีพื้นที่ทั้งหมด 9.0 ตารางกิโลเมตร
จากการทำสำมะโนประชากรในปี พ.ศ. 2543 เมืองแฟร์วิวมีประชากร 7,561 คน มีความหนาแน่นของประชากร 912.3 คนต่อตารางกิโลเมตร
อะแดร์วิลเลจ (รัฐออริกอน)
อะแดร์วิลเลจ () เป็นเมืองในเคาน์ตีเบนตัน รัฐออริกอน สหรัฐอเมริกา
เมืองอะแดร์วิลเลจตั้งอยู่ที่พิกัดภูมิศาสตร์ มีพื้นที่ทั้งหมด 0.6 ตารางกิโลเมตร
จากการทำสำมะโนประชากรในปี พ.ศ. 2543 เมืองอะแดร์วิลเลจมีประชากร 536 คน มีความหนาแน่นของประชากร 862.3 คนต่อตารางกิโลเมตร
เอเดรียน (รัฐออริกอน)
เอเดรียน () เป็นเมืองในเคาน์ตีแมลเฮียร์ รัฐออริกอน สหรัฐอเมริกา
เมืองเอเดรียนตั้งอยู่ที่พิกัดภูมิศาสตร์ มีพื้นที่ทั้งหมด 0.6 ตารางกิโลเมตร
จากการทำสำมะโนประชากรในปี พ.ศ. 2543 เมืองเอเดรียนมีประชากร 147 คน มีความหนาแน่นของประชากร 227.0 คนต่อตารางกิโลเมตร
แอมิตี (รัฐออริกอน)
แอมิตี () เป็นเมืองในเคาน์ตีแยมฮิลล์ รัฐออริกอน สหรัฐอเมริกา
เมืองแอมิตีตั้งอยู่ที่พิกัดภูมิศาสตร์ มีพื้นที่ทั้งหมด 1.6 ตารางกิโลเมตร
จากการทำสำมะโนประชากรในปี พ.ศ. 2543 เมืองแอมิตีมีประชากร 1,480 คน มีความหนาแน่นของประชากร 951 คนต่อตารางกิโลเมตร
แอนทิโลป (รัฐออริกอน)
แอนทิโลป () เป็นเมืองในเคาน์ตีแวสโก รัฐออริกอน สหรัฐอเมริกา
เมืองแอนทิโลปตั้งอยู่ที่พิกัดภูมิศาสตร์ มีพื้นที่ทั้งหมด 1.3 ตารางกิโลเมตร
จากการทำสำมะโนประชากรในปี พ.ศ. 2543 เมืองแอนทิโลปมีประชากร 59 คน มีความหนาแน่นของประชากร 44.7 คนต่อตารางกิโลเมตร
แอนทิโลป (แก้ความกำกวม)
แอนทิโลป หรือ แอนเทอโลป () อาจหมายถึง
อาร์ลิงตัน (รัฐออริกอน)
อาร์ลิงตัน () เป็นเมืองในเคาน์ตีกิลเลียม รัฐออริกอน สหรัฐอเมริกา
เมืองอาร์ลิงตันตั้งอยู่ที่พิกัดภูมิศาสตร์ มีพื้นที่ทั้งหมด 5.4 ตารางกิโลเมตร
จากการทำสำมะโนประชากรในปี พ.ศ. 2543 เมืองอาร์ลิงตันมีประชากร 524 คน มีความหนาแน่นของประชากร 113.7 คนต่อตารางกิโลเมตร
แอชแลนด์ (รัฐออริกอน)
แอชแลนด์ () เป็นเมืองในเคาน์ตีแจ็กสัน รัฐออริกอน สหรัฐอเมริกา
เมืองแอชแลนด์ตั้งอยู่ที่พิกัดภูมิศาสตร์ มีพื้นที่ทั้งหมด 6.5 ตารางกิโลเมตร
จากการทำสำมะโนประชากรในปี พ.ศ. 2543 เมืองแอชแลนด์มีประชากร 21,430 คน มีความหนาแน่นของประชากร 3,003.1 คนต่อตารางกิโลเมตร
อะทีนา (รัฐออริกอน)
อะทีนา () เป็นเมืองในเคาน์ตียูมะทิลลา รัฐออริกอน สหรัฐอเมริกา
เมืองอะทีนาตั้งอยู่ที่พิกัดภูมิศาสตร์ มีพื้นที่ทั้งหมด 1.5 ตารางกิโลเมตร
จากการทำสำมะโนประชากรในปี พ.ศ. 2543 เมืองอะทีนามีประชากร 1,221 คน มีความหนาแน่นของประชากร 827.1 คนต่อตารางกิโลเมตร
อัมส์วิลล์ (รัฐออริกอน)
อัมส์วิลล์ () เป็นเมืองในเคาน์ตีแมริออน รัฐออริกอน สหรัฐอเมริกา
เมืองอัมส์วิลล์ตั้งอยู่ที่พิกัดภูมิศาสตร์ มีพื้นที่ทั้งหมด 2.0 ตารางกิโลเมตร
จากการทำสำมะโนประชากรในปี พ.ศ. 2543 เมืองอัมส์วิลล์มีประชากร 3,003 คน มีความหนาแน่นของประชากร 1,467.7 คนต่อตารางกิโลเมตร
ออโรรา (รัฐออริกอน)
ออโรรา () เป็นเมืองในเคาน์ตีแมริออน รัฐออริกอน สหรัฐอเมริกา
เมืองออโรราตั้งอยู่ที่พิกัดภูมิศาสตร์ มีพื้นที่ทั้งหมด 1.2 ตารางกิโลเมตร
จากการทำสำมะโนประชากรในปี พ.ศ. 2543 เมืองออโรรามีประชากร 655 คน มีความหนาแน่นของประชากร 526.0 คนต่อตารางกิโลเมตร
เบเกอร์ซิตี (รัฐออริกอน)
เบเกอร์ซิตี () เป็นเมืองในเคาน์ตีเบเกอร์ รัฐออริกอน สหรัฐอเมริกา
เมืองเบเกอร์ซิตีตั้งอยู่ที่พิกัดภูมิศาสตร์ มีพื้นที่ทั้งหมด 17.9 ตารางกิโลเมตร
จากการทำสำมะโนประชากรในปี พ.ศ. 2543 เมืองเบเกอร์ซิตีมีประชากร 10,035 คน มีความหนาแน่นของประชากร 247.8 คนต่อตารางกิโลเมตร
แบนดัน (รัฐออริกอน)
แบนดัน () เป็นเมืองในเคาน์ตีคูส รัฐออริกอน สหรัฐอเมริกา
เมืองแบนดันตั้งอยู่ที่พิกัดภูมิศาสตร์ มีพื้นที่ทั้งหมด 8.0 ตารางกิโลเมตร
จากการทำสำมะโนประชากรในปี พ.ศ. 2543 เมืองแบนดันมีประชากร 2,833 คน มีความหนาแน่นของประชากร 397.8 คนต่อตารางกิโลเมตร
แบงส์ (รัฐออริกอน)
แบงส์ () เป็นเมืองในเคาน์ตีวอชิงตัน รัฐออริกอน สหรัฐอเมริกา
เมืองแบงส์ตั้งอยู่ที่พิกัดภูมิศาสตร์ มีพื้นที่ทั้งหมด 0.9 ตารางกิโลเมตร
จากการทำสำมะโนประชากรในปี พ.ศ. 2543 เมืองแบงส์มีประชากร 1,435 คน มีความหนาแน่นของประชากร 1,504.6 คนต่อตารางกิโลเมตร
บาร์โลว์ (รัฐออริกอน)
บาร์โลว์ () เป็นเมืองในเคาน์ตีแคลกคามัส รัฐออริกอน สหรัฐอเมริกา
เมืองบาร์โลว์ตั้งอยู่ที่พิกัดภูมิศาสตร์ มีพื้นที่ทั้งหมด 0.2 ตารางกิโลเมตร
จากการทำสำมะโนประชากรในปี พ.ศ. 2543 เมืองบาร์โลว์มีประชากร 140 คน มีความหนาแน่นของประชากร 900.9 คนต่อตารางกิโลเมตร
เบย์ซิตี (รัฐออริกอน)
เบย์ซิตี () เป็นเมืองในเคาน์ตีทิลลามุก รัฐออริกอน สหรัฐอเมริกา
เมืองเบย์ซิตีตั้งอยู่ที่พิกัดภูมิศาสตร์ มีพื้นที่ทั้งหมด 4.2 ตารางกิโลเมตร
จากการทำสำมะโนประชากรในปี พ.ศ. 2543 เมืองเบย์ซิตีมีประชากร 1,149 คน มีความหนาแน่นของประชากร 349.3 คนต่อตารางกิโลเมตร
ออโรรา
ออโรรา () อาจหมายถึง
ออลแบนี
ออลบานี () อาจหมายถึง
ก็อดทาวเวอร์
ก็อดทาวเวอร์ () เป็นเกมปริศนาออนไลน์ซึ่งผู้ที่ใช้นามแฝงอินเทอร์เน็ตว่า Moderncake เป็นผู้คิดขึ้นมา โดยที่ผู้เล่นนั้นจะมีหน้าที่ในการไขรหัสซึ่งมาในรูปของภาพต่างๆ ซึ่งเมื่อผู้เล่นสามารถไขรหัสได้สำเร็จแล้ว ผู้เล่นก็จะสามารถไปเล่นในระดับถัดไปได้ ซึ่งได้รับความนิยมอย่างมากในอินเทอร์เน็ต
http://www.godtower.com/
นกแล
นกแล เป็นวงดนตรีสัญชาติไทย ก่อตั้งเมื่อปี พ.ศ. 2523 เจ้าของเพลง ‘หนุ่มดอยเต่า’ ที่สร้างชื่อเสียงเป็นอย่างมากในปี พ.ศ. 2528
วงนกแลมี อาจารย์สมเกียรติ สุยะราช อดีตอาจารย์ผู้สอนโรงเรียนพุทธิโสภณ จังหวัดเชียงใหม่ เป็นผู้ควบคุมวง โดยเริ่มต้นจากการคัดเด็กมาเป็นนักดนตรีวงดุริยางค์ และให้เด็กๆ แต่งกายชุดชาวเขา
ปี พ.ศ. 2526 นกแลเริ่มตั้งเป็นวงสตริง โดยหาเครื่องดนตรีมาให้เด็กๆ เล่นดนตรีกันเอง จนเริ่มเข้าตาแมวมอง และได้ขึ้นเวทีใหญ่แห่งแรก คือ รายการ 'โลกดนตรี' ที่มี เสกสรรค์ ภู่ประดิษฐ์ เป็นโฆษก แต่ด้วยข้อจำกัดทางด้านเวลา ทำให้วงมีโอกาสแสดงเพียง 3 เพลง
เมื่อกลับจากกรุงเทพฯ มาถึงเชียงใหม่ไม่ถึงหนึ่งสัปดาห์ อาจารย์สมเกียรติก็ได้รับโทรศัพท์ติดต่อให้นำวงดนตรีนกแลไปเล่นแบบเต็มวงที่ลานโลกดนตรีช่อง 5 สนามเป้า และวันนั้นเองที่ เรวัต พุทธินันทน์ หนึ่งในผู้ก่อตั้งค่ายเพลงแกรมมี่ ได้มีโอกาสชมการแสดง จึงนำมาสู่การทำอัลบั้มเพลงอย่างเป็นทางการครั้งแรกในปี พ.ศ. 2528 โดยใช้ชื่อชุด ‘หนุ่มดอยเต่า’ จนสร้างปรากฏการณ์กลายเป็นเพลงฮิตไปทั่วประเทศ
นกแลมีอัลบั้มเพลงกับแกรมมี่จำนวน 5 ชุด คือ หนุ่มดอยเต่า (2528), อุ๊ย (2529), สิบล้อมาแล้ว (2530), ช้าง (2531) และ ทิงนองนอย (2532) ด้วยเสียงร้องกวนๆ ของทินกร ศรีวิชัย เจ้าของเพลง หนุ่มดอยเต่า หรือความน่ารักสดใสของ ‘ตุ๊ดตู่’ ในเพลง ‘อย่าลืมน้องสาว’ กับการเล่นดนตรีของสมาชิกทั้งหมดซึ่งอยู่ในวัยเด็ก ทำให้ชื่อของนกแล กลายเป็นเอกลักษณ์ที่สำคัญของวง
ภาพยนตร์เรื่อง ‘แฟนฉัน’ (2546) ที่มีเหตุการณ์ในเรื่องเกิดขึ้นในช่วงปี พ.ศ. 2528 โดยผู้กำกับทั้ง 6 คน ได้เลือกใช้เพลง ‘คอนเสิร์ตคนจน’ ของวงนกแล มาประกอบภาพยนตร์เรื่องนี้ด้วย
สมาชิกวงนกแล มีมาแล้ว 15 รุ่น หมุนเวียนเข้าออกผลัดเปลี่ยนกันไป
เกาะตาปู
เกาะตาปู หรือ เกาะตะปู เป็นเกาะโขดหินขนาดเล็ก ตั้งอยู่ทางด้านเหนือในเวิ้งอ่าวของเกาะเขาพิงกัน ทางทิศตะวันตกเฉียงใต้ของอุทยานแห่งชาติอ่าวพังงาในท้องที่ ตำบลกะไหล อำเภอตะกั่วทุ่ง จังหวัดพังงา ห่างจากที่ทำการอุทยานฯ ไปตามลำคลองเกาะปันหยีเป็นระยะทางประมาณ 15 กิโลเมตร เกาะตาปูมีลักษณะเป็นเกาะเดี่ยว ส่วนบนโปนออกและคอดกิ่วลงที่บริเวณฐานเหมือนกับตาของปู (เกาะในลักษณะนี้มีศัพท์ทางธรณีวิทยาเรียกว่า เกาะหินโด่ง) การชมเกาะตาปูต้องชมในระยะไกลจากเรือ หรือจากสันดอนของเกาะเขาพิงกัน ไม่สามารถขึ้นไปบนเกาะได้
เกาะตาปูเป็นเขาหินปูน มีอายุยุคเพอร์เมียนหรือประมาณ 295–250 ล้านปีมาแล้ว เนื่องจากหินปูนมีคุณสมบัติสึกกร่อนจากการละลายน้ำได้ง่าย ดังนั้นเกาะต่าง ๆ ในบริเวณอ่าวพังงาจึงมีรูปร่างแปลก ๆ และมีหลายรูปแบบขึ้นอยู่กับการผุพังทำลายของเนื้อหิน
กำเนิดของเกาะตาปูมีความสัมพันธ์กับการเปลี่ยนแปลงระดับน้ำทะเลสมัยโบราณ เดิมเกาะตาปูและเกาะเขาพิงกันด้านตะวันออกมีสภาพเชื่อมต่อเป็นผืนเดียวกันและอยู่บนผืนแผ่นดิน การเคลื่อนไหวของเปลือกโลกในเวลาต่อมาทำให้เกิดรอยเลื่อนใหญ่เป็นแนวยาวพาดผ่านพื้นที่อ่าวพังงาด้านตะวันตก เรียกว่ารอยเลื่อนคลองมะรุ่ย รอยเลื่อนนี้ทำให้เกิดรอยเลื่อนย่อย ๆ ติดตามมา ดังจะเห็นได้จากรอยเลื่อนที่เขาพิงกัน รอยเลื่อน รอยแตก และรอยแยกที่พบในหินปูนเกาะตาปู นอกจากนั้น รอยเลื่อนยังทำให้เกิดการหักพังของหินขึ้นในบริเวณรอยต่อระหว่างเขาตาปูกับเขาพิงกันทางด้านตะวันออก ทำให้เขาตาปูแยกออกมาเป็นเขาลูกโดด
แผ่นดินเขาตาปูและเขาพิงกันได้รับอิทธิพลจากน้ำทะเลที่แผ่ขยายเข้ามาท่วมในช่วงหลังสุดเมื่อประมาณ 10,000 ปีที่ผ่านมา ทำให้พื้นที่เขาพิงกันและเขาตาปูมีสภาพเป็นเกาะ โดยบริเวณเขาตาปูเป็นหัวแหลมยื่นออกไปในทะเล ต่อมาหัวแหลมถูกคลื่นกัดเซาะและขัดเกลาจนกระทั่งมีรูปทรงเรียวและขาดออกจากตัวเขาพิงกันตะวันออกอย่างเด่นชัด มีสภาพเป็นเกาะหินโด่ง
น้ำทะเลที่ขึ้นสูงสุดเมื่อประมาณ 6,000 ปีที่ผ่านมา มีระดับสูงกว่าระดับปัจจุบันประมาณ 4 เมตร การขึ้นลงของน้ำทะเลได้กัดเซาะเกาะตาปูให้เกิดเป็นแนวรอยน้ำเซาะหิน เว้าเข้าไปที่ระดับดังกล่าว ต่อมาน้ำทะเลลดระดับลงมาอยู่ที่ระดับความสูงประมาณ 2.5 เมตรจากระดับน้ำทะเลปัจจุบัน ระดับน้ำทะเลใหม่ได้กัดเซาะส่วนล่างของเกาะตาปูให้เกิดเป็นรอยน้ำเซาะหินแนวใหม่ คือ ระดับที่เป็นส่วนคอดกิ่วที่สุด และเป็นบริเวณที่มีสิ่งมีชีวิต เช่น หอย เพรียง เกาะอาศัยอยู่โดยรอบ เมื่อได้นำซากหอยนางรมที่ติดอยู่ในแนวรอยกัดเซาะนี้ไปหาอายุโดยวิธีคาร์บอนรังสี (C14) ได้อายุประมาณ 2,620 + 50 ปี แสดงว่ารอยคอดกิ่วนี้เกิดจากการกัดเซาะของน้ำทะเลเมื่อเวลาประมาณ 2,500 ปีที่ผ่านมา หลังจากนั้นน้ำทะเลจึงลดระดับลงมาอยู่ที่ระดับปัจจุบัน ส่วนที่คอดกิ่วที่เกิดขึ้นเมื่อ 2,500 ปีที่ผ่านมานี้เองทำให้เกาะตาปูมีลักษณะโดดเด่นเป็นเอกลักษณ์ และเป็นแหล่งท่องเที่ยวที่มีชื่อเสียงของประเทศ
เกาะตาปูมีปัญหาการพังทลายอันเกิดจากการกัดเซาะกัดเซาะของน้ำทะเล การขุดเจาะเนื้อหินเพื่อเป็นที่อยู่อาศัยของสัตว์จำพวกหอยนางรม เพรียง ปู ฯลฯ ความแรงของคลื่นลมในฤดูมรสุม การเปลี่ยนแปลงสภาพแวดล้อมของโลก เนื่องจากปฏิกิริยาเรือนกระจกอันอาจมีผลให้คลื่นลมเปลี่ยนความเร็ว และสุดท้ายคือการถูกรบกวนด้วยกิจกรรมของมนุษย์ เช่น การจอดเรือโดยการทิ้งสมอการผูกเรือไว้รอบเกาะ รวมทั้งคลื่นจากเรือหางยาวที่วิ่งรอบเกาะ
เกาะตาปูเป็นสถานที่ท่องเที่ยวที่มีชื่อเสียงจนมีภาพยนตร์ฮอลลีวูดมาถ่ายทำที่เกาะนี้ ในปี พ.ศ. 2517 ภาพยนตร์เรื่อง "เจมส์ บอนด์" ตอน "007 เพชฌฆาตปืนทอง" ทำให้เกาะตาปูได้รับการขนานนามอีกชื่อหนึ่งว่า "เกาะเจมส์ บอนด์" (James Bond Island)
รัชพล แย้มแสง
รัชพล แย้มแสง มีชื่อเล่นว่า มิวสิค เป็นนักร้องและนักแสดงไทย ภายใต้โครงการนักล่าฝันในรายการทรู อะคาเดมี แฟนเทเชีย ฤดูกาลที่ 4 มีรหัสประจำตัวคือ V8
ในปัจจุบันมีผลงานทางการแสดงและผลงานเพลง
รัชพล แย้มแสง เกิดวันที่ 2 กรกฎาคม พ.ศ. 2531 ที่กรุงเทพจบการศึกษาระดับมัธยมศึกษาจากโรงเรียนเตรียมอุดมศึกษาพัฒนาการ และจบศึกษาในระดับปริญญาตรี ที่คณะวิศวกรรมศาสตร์ มหาวิทยาลัยเกษตรศาสตร์ สาขา ซอฟต์แวร์ และ ความรู้ ได้รับรางวัล รองชนะเลิศอันดับ 3 ของรายการทรู อะคาเดมี แฟนเทเชีย ฤดูกาลที่ 4 ได้ร้องเพลง "เนื้อคู่" จากอัลบั้ม "X-treme Army" และออกผลงานในฐานะคู่ดูโอกับวิวิศน์ บวรกีรติขจร ในนาม มังกี้ร็อก ออกอัลบั้มชื่อชุด "มังกี้ร็อก" เมื่อปี 2552 มีผลงานแสดงละครเรื่อง "The Sixth Sense สื่อรักสัมผัสหัวใจ" และ "The Sixth Sense สื่อรักสัมผัสหัวใจ ภาค 2" รับบทเป็นก้องฟ้า (ก๊อง) มีผลงานแสดงภาพยนตร์เรื่อง "รักจัดหนัก" ตอน เป็นแม่เป็นเมีย กำกับโดยอนุชิต มวลพรม แสดงร่วมกับวรรณิศร เลาหมนตรี หลังจากนั้นจึงได้หันมาทำงานธนาคารและธุรกิจส่วนตัว
หลักจากเข้าแข่งขันรายการแล้วมีผลงานดังต่อไปนี้
Movable Type
Movable Type เป็นระบบบล็อกที่ได้รับความนิยมสูงอีกตัวนึง พัฒนาโดยภาษาโปรแกรม Perl CGI โดยบริษัท Six Apart และใช้งานในลักษณะโอเพนซอร์ซ
Service-oriented architecture
Service-oriented architecture SOA ซึ่งก็คือ การสร้างและพัฒนา ซอฟต์แวร์โดยใช้แนวคิดของ โครงสร้างของธุรกิจสมัยใหม่ ซึ่งมาจากแนวคิดที่ได้รับอิทธิพลมาจาก แนวคิดแบบ "รูปแบบ เป็นผลมาจาก การใช้งาน" (form follows function)
SOA คือ ชุดของซอฟต์แวร์หนึ่งๆ ที่ถูกออกแบบให้มีลักษณะที่ยืดหยุ่นต่อการใช้งานโดยจะปฏิบัติหน้าที่อยู่ระหว่างเฟส ของการพัฒนาระบบ (systems development) กับ การควบรวมการประมวลผล (integration in computing)
ระบบใดๆ ที่ถูกออกแบบบนพื้นฐานของ SOA นั้น จะประกอบไปด้วยชุดของการปฏิบัติงานที่ทำหน้าที่เป็นตัวควบรวมการให้บริการ ซึ่งสามารถถูกนำมาใช้ได้กับระบบต่างๆที่หลากหลาย หรือ ระบบที่ถูกแบ่งแยกออกตาม หน่วยงานองค์กร หรือ ธุรกิจที่แตกต่างกัน
SOA ยังเป็นผู้จัดหาการให้บริการต่างๆให้กับผู้บริโภค เช่น web-based applications ที่ให้บริการในรูปแบบของ SOA-based services
ตัวอย่างเช่น หน่วยงาน หรือ แผนกต่างๆที่ถูกแบ่งแยกภายในองค์กร สามารถนำ SOA service มาประยุกต์ใช้ร่วมกัน โดยระบบจะควบรวมการปฏิบัติแม้แต่ภาษาในการพัฒนาโปรแกรมที่แตกต่างกันแต่ละแผนก ดังนั้น หน่วยงานย่อยต่างๆ จึงถูกเรียกว่า Client จะได้รับผลประโยชน์ในการใช้งานและเข้าถึงระบบได้อย่างสะดวก และ เป็นที่เข้าใจง่ายยิ่งขึ้น
ดังนั้น XML จึงเข้ามามีบทบาท เป็นตัวทำหน้าที่เป็น interface ให้กับ ระบบ SOA service
SOA ทำหน้าที่ รวบรวม แอปพลิเคชันต่างๆ ที่ถูกพัฒนาในภาษาที่ต่างกัน ที่อยู่ภายในองค์กรเดียวกัน ด้วยวิธีการ Web-based environment และสามารถนำมาประยุกต์ใช้งานได้กับแพลทฟอร์มที่หลากหลายด้วย
ในการติดต่อระหว่างหน่วยงาน แทนที่จะใช้ API ในระบบ SOA ออกแบบหน้าจอ interfaceที่ทำงานด้วย Protocols และ functionality
ประเด็นสำคัญคือ การใช้งานของระบบ SOA นั้นจะร้องขอ "loose coupling of services" ด้วย Operating systems และ เทคโนโลยีอื่นที่สนับสนุนการปฏิบัติงานของแอปพลิเคชันเหล่านั้น
SOA แบ่งฟังก์ชันออกเป็น หน่วยหรือ units หรือ การให้บริการ service อย่างชัดเจน ซึ่งผู้พัฒนาสามารถเข้าถึงได้ทางเครือข่ายในกรณีที่อนุญาตให้ผู้ใช้ สามารถใช้งาน ในการเพิ่มเติม หรือ นำข้อมูลกลับมาใช้ ในแอปพลิเคชันนั้นๆ
การให้บริการ และการสื่อสารกันระหว่างผู้ใช้ ด้วยวิธีการ ส่งต่อข้อมูลในลักษณะที่ถูกกำหนด และ สามารถใช้งานร่วมกันได้ ในลักษณะความร่วมมือในกิจกรรมการให้บริการหนึ่งๆหรือ มากกว่าก็ได้
SOA เห็นได้อย่างชัดเจนในรูปแบบหนึ่งของการทำงานในลักษณะ distributed computing และ modular programming ที่มีลักษณะเช่นเดียวกันกับ mashups, SaaS, และ Cloud Computing เหล่านี้เป็น ลูกหลานที่เกิดจากแนวคิดของ SOA
ยานอนหลับ
ยานอนหลับ เป็นยากดประสาทที่ทำหลับ นิยมใช้ทางการแพทย์เพื่อทำให้คนไข้หลับ ยานอนหลับมี 3 ชนิด ได้แก่
ยานอนหลับ สามารถจำแนกออกเป็น 2 กลุ่ม ตามกฎหมายได้แก่ กลุ่มยาออกฤทธิ์ต่อจิตประสาท จำเป็น ซึ่งต้องสั่งยาโดยแพทย์เท่านั้น
อีกกลุ่ม คือยาอันตราย ยากลุ่มนี้ ไม่ออกฤทธิ์ ต่อระบบประสาท รุนแรงเหมือนกลุ่มแรก
จรัส สุวรรณเวลา
ศาสตราจารย์กิตติคุณ นายแพทย์ จรัส สุวรรณเวลา เป็นข้าราชการชาวไทย ประธานกรรมการคณะกรรมการอิสระเพื่อการปฏิรูปการศึกษา ในรัฐบาล พลเอก ประยุทธ์ จันทร์โอชา นายกสภามหาวิทยาลัยสงขลานครินทร์ และอดีตนายกสภาและอธิการบดีจุฬาลงกรณ์มหาวิทยาลัย
ศ.นพ.จรัส สุวรรณเวลา เกิดที่ตำบลทับเที่ยง อำเภอเมืองตรัง จังหวัดตรัง เป็นบุตรจ้อง สุวรรณเวลา และแล่ม สุวรรณเวลา มีพี่น้องทั้งหมด 5 คน สมรสกับศาสตราจารย์กิตติคุณ แพทย์หญิง คุณหญิงนิตยา สุวรรณเวลา (สกุลเดิม อัศวนนท์) มีธิดา 2 คน คือ ศาสตราจารย์ แพทย์หญิงนิจศรี ชาญณรงค์ และอาจารย์ ทันตแพทย์หญิง ดร.ใจแจ่ม สุวรรณเวลา
ศ.นพ.จรัส สุวรรณเวลา สำเร็จการศึกษาชั้นมัธยมปีที่ 6 จากโรงเรียนวิเชียรมาตุ จังหวัดตรัง และชั้นเตรียมอุดมศึกษาจากโรงเรียนสวนกุหลาบวิทยาลัย สำเร็จเตรียมแพทย์จุฬาลงกรณ์มหาวิทยาลัย โดยได้รับเหรียญทองแดงคะแนนเยี่ยมปีที่ 1 และ 2 และปริญญาแพทยศาสตรบัณฑิต (เกียรตินิยมอันดับ 2) จากคณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์ (ปัจจุบันคือคณะแพทยศาสตร์ จุฬาลงกรณ์มหาวิทยาลัย) ได้รับเหรียญทองแดงคะแนนเยี่ยมในการสอบและเหรียญทองคะแนนเยี่ยมตลอดหลักสูตร รวมทั้งเหรียญทองแดงคะแนนเยี่ยมในวิชากายวิภาคศาสตร์ สรีรวิทยา พยาธิวิทยา อายุรศาสตร์ และสูติ-นรีเวชวิทยา ได้รับพระราชทานทุนมูลนิธิอานันทมหิดล แผนกแพทยศาสตร์เป็นคนแรก เพื่อไปศึกษาต่อวิชาประสาทศัลยศาสตร์ที่ประเทศสหรัฐอเมริกา ได้รับปริญญา Master of Science จากมหาวิทยาลัยชิคาโก และ American Board of Neurological Surgery จาก Wake Forest University ได้รับเกียรติเป็นสมาชิกของ F.A.C.S. (Fellows of American College of Surgeons) และCongress of Neurological Surgeonsสภาวิจัยแห่งชาติได้ประกาศให้จรัสเป็นนักวิจัยดีเด่นแห่งชาติ สาขาวิทยาศาสตร์การแพทย์ ประจำปี พ.ศ. 2528 เนื่องจากผลงานการวิจัยปัญหาและอุบัติการของกระดูกศีรษะโหว่งบริเวณเหนือจมูก การปรับปรุงวิธีการผ่าตัดรักษา การสร้างเครื่องมือราคาถูกสำหรับใช้ผ่าตัด การริเริ่มศึกษามาตรฐานและดัชกะโหลกศีรษะของคนไทยเพื่อใช้เปรียบเทียบความผิดปรกติ การวิจัยปัญหายาเสพติดในกลุ่มชาวเขาด้วยการปลูกพืชทดแทนและพัฒนาอาชีพ และการศึกษาสุขภาพอนามัยของชาวชนบท3. แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์
เส้นโค้งมังกร
เส้นโค้งมังกร () เป็นชื่อเรียกเส้นโค้งกลุ่มหนึ่งที่มีคุณสมบัติของความคล้ายตนเอง ซึ่งสร้างขึ้นโดยวิธีการเรียกตนเอง (recursive) เช่น สามารถนิยามโดยระบบ L เส้นโค้งมังกรจัดเป็นแฟร็กทัลประเภทหนึ่ง ตัวอย่างเส้นโค้งมังกร เช่น มังกรไฮเวย์ (Heighway dragon) มังกรคู่ (twindragon) เป็นต้น
มังกรไฮเวย์ ศึกษาเป็นครั้งแรกโดยนักฟิสิกส์ขององค์การนาซา ได้แก่ จอห์น ไฮเวย์ (John Heighway) บรูซ แบงคส์ (Bruce Banks) และ วิลเลียม ฮาร์เทอร์ (William Harter) ต่อมาถูกบรรยายโดย มาร์ติน การ์ดเนอร์ (Martin Gardner) ในคอลัมน์ "Mathematical Games" ในนิตยสาร "Scientific American" เมื่อ ค.ศ. 1967 คุณสมบัติหลาย ๆ ด้านได้ถูกตีพิมพ์โดย แชนด์เลอร์ เดวิส (Chandler Davis) และ โดนัล คนุท (Donald Knuth) อีกทั้งยังปรากฏบนหน้ากระดาษของนิยายวิทยาศาสตร์เรื่อง จูราสสิค พาร์ค (Jurassic Park) ของ ไมเคิล ไครชตัน (Michael Crichton)
เส้นโค้งมังกรไฮเวย์ สามารถเขียนในรูประบบ L ดังนี้
ในที่นี้ "F" หมายถึง ลากเส้นไปข้างหน้า, "-" หมายถึงเลี้ยวซ้าย 90°, "+" หมายถึงเลี้ยวขวา 90° ส่วน "X" และ "Y" ใช้สำหรับการเรียกตนเองเท่านั้น ไม่เกี่ยวกับการลากเส้น
นอกจากนี้ เส้นโค้งมังกรไฮเวย์ ยังเป็นลิมิตของระบบวนซ้ำในระนาบเชิงซ้อนของสมการ
มังกรคู่ หรือ มังกรเดวิส-คนุท (Davis-Knuth dragon) ได้จากการนำมังกรไฮเวย์สองตัวมาต่อกัน และยังเป็นลิมิตของระบบวนซ้ำของสมการ
กลิทเทอร์ ฝันเธอขอเป็นดาว
กลิทเทอร์ ฝันเธอขอเป็นดาว () เป็นภาพยนตร์ชีวิตที่ออกฉายในปี พ.ศ. 2544 นำแสดงโดย มารายห์ แครี กำกับโดย วอนดี้ เคอร์ติส-ฮอลล์
บิลลี่ แฟรงค์ เป็นนักร้องสาวที่เปี่ยมด้วยพรสวรรค์ เธอถูกแม่ทอดทิ้งไปตั้งแต่ยังแบเบาะ ชีวิตของเธอจึงเติบโตขึ้นมาในสถานรับเลี้ยงเด็กกำพร้า จูเลียน ซึ่งเป็นดีเจผู้แสนฟู่ฟ่าและมีความมั่นใจในตัวเองสูง ได้ชักนำให้บิลลี่มาเป็นนักร้อง ทั้งคู่กลายเป็นหุ้นส่วนธุรกิจ และยังเป็นคู่รักกันด้วย เมื่ออาชีพนักร้องของบิลลี่เริ่มอยู่ตัว เธอเริ่มรู้สึกว่าการจะก้าวสู่ความมีชื่อเสียงนั้น ไม่ใช่เรื่องง่าย ๆ เส้นทางอาชีพของเธอ นำเธอไปยืนอยู่ ณ จุดที่สูงเด่น แต่เธอก็ได้พบว่า ความสัมพันธ์ระหว่างเธอกับจูเลียนเริ่มเข้าสู่จุดวิกฤติ เธอจึงเริ่มรู้สึกว่า เธอจะต้องทบทวนเรื่องราวต่าง ๆ เพื่อที่จะจัดการกับความรักและการงานของเธอ โดยเฉพาะอย่างยิ่ง เมื่อเธอมีชื่อเสียงโด่งดังขนาดนี้
คณะศิลปกรรมศาสตร์ มหาวิทยาลัยขอนแก่น
คณะศิลปกรรมศาสตร์ มหาวิทยาลัยขอนแก่น () เป็นส่วนราชการไทยระดับคณะวิชา สังกัดมหาวิทยาลัยขอนแก่น กระทรวงศึกษาธิการ เป็นคณะวิชาที่จัดตั้งขึ้นเป็นอันดับที่ 16 ของมหาวิทยาลัยขอนแก่น เป็นหนึ่งในคณะที่แยกออกมาจาก คณะมนุษยศาสตร์และสังคมศาสตร์ มหาวิทยาลัยขอนแก่น
รหัสหน่วยงานในระบบทะเบียน มหาวิทยาลัยขอนแก่น : 22
คณะศิลปกรรมศาสตร์ มหาวิทยาลัยขอนแก่น ก่อตั้งเมื่อวันที่ 13 กันยายน พ.ศ. 2537 เพื่อเป็นหน่วยงานที่ผลิตบัณฑิตที่มีความรู้ ความสามารถทางด้านศิลปกรรมศาสตร์ สู่การทำงานทั้งในภาครัฐและเอกชนอย่างมีประสิทธิภาพ อีกทั้งยังเป็นศูนย์กลางการศึกษา ค้นคว้าและวิจัยศิลปะสากล ศิลปะพื้นบ้านในภาคตะวันออกเฉียงเหนือ และเป็นหน่วยงานที่ให้บริการทางวิชาการด้านศิลปกรรมศาสตร์ แก่สังคมและหน่วยงานทั้งภายในและต่างประเทศ
สัญลักษณ์ประจำคณะศิลปกรรมศาสตร์ มหาวิทยาลัยขอนแก่น คือ ดอกศิลป์
สีดำ
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
ดูเพิ่ม รายนามบุคคลที่มีชื่อเสียงจากมหาวิทยาลัยขอนแก่น
หมายเหตุ รายนามดังกล่าว จัดเรียงชื่อและนามสกุลตามตัวอักษร
เดฟเล็ปเพิร์ด
เดฟ เล็ปพาร์ด () วงฮาร์ดร็อค จากเชฟฟิลด์ อังกฤษ ก่อตั้งเมื่อ 1977 ริค ซาเวจ มือเบส กับ พีต วิลลิส มือกีตาร์เป็นผู้ริเริ่ม
นักร้อง โจ เอลเลียต เข้ามาร่วมพร้อมกับชื่อ Deaf Leopard ก่อนจะแปลงเป็น Def Leppard ในภายหลัง ตามมาด้วยมือกีตาร์ สตีฟ คลาร์ก
ปี 1978 ทำผลงานออกวางขายเอง จนเริ่มมีชื่อเสียงก่อนจะไปทำสัญญากับเมอร์คิวรี่ ออกอัลบั้มแรก On Through the Night เมื่อปี 1980 โด่งดังในอังกฤษ และได้ออกทัวร์ทั้งในประเทศและในอเมริกา งานชุดสอง High "n" Dry ปี 1981 ทำยอดในอเมริกาในระดับแพลตินัม ด้วยแรงดันจากเอ็มทีวี
อัลบั้มที่สาม ได้โปรดิวเซอร์ มัตต์ แลงก์ เข้ามาร่วมงาน พีต วิลลิส โดนไล่จากวงจากปัญหาติดเหล้า
ฟิล คอลเล็น อดีตกีตาร์วง Girl เข้ามาแทน อัลบั้มชุดที่ 3 Pyromania ออกเมื่อปี 1983 ดังระเบิด เพลงอย่าง Photograph และ Rock of Ages ได้รับความนิยมทางช่องเอ็มทีวี ส่งผลให้ขายไปถึงสิบล้านชุด หลังจากอัลบั้มนี้ ต้องเผชิญการทดสอบครั้งใหญ่ เมื่อเข้าสตูดิโอจะทำอัลบั้มใหม่ ปัญหาเริ่มจากโปรดิวเซอร์แลงก์มาร่วมงานไม่ได้ ที่หนักกว่านั้น คือ ริค แอลเล็น มือกลองเสียแขนซ้ายจากอุบัติเหตุรถยนต์ แต่สถานการณ์เริ่มดีขึ้นเมื่อโปรดิวเซอร์แลงก์กลับมาร่วมงาน ยกเลิกเทปเก่าและบันทึกเสียงใหม่ทั้งหมด ขณะที่แอลเล็นหัดเล่นกลองที่ออกแบบพิเศษได้อย่างรวดเร็ว
ถึงปี 1987 อัลบั้มที่ 4 มีชื่อว่า Hysteria ออกมา กลายเป็นจุดสูงสุด เพลงจากชุดนี้จำนวน 6 เพลง เข้าไปติดชาร์ตท็อป 20 ในอเมริกา ทำให้กลายเป็นวงขวัญใจวัยรุ่นและเด็กไฮสกูล จากนั้นได้เริ่มทำอัลบั้มต่อมา คราวนี้มือกีตาร์ สตีฟ คลาร์ก เสียชีวิตจากเสพเหล้าและยาเกินขนาด
อัลบั้ม Adrenalize ออกมาในปี 1992 ด้วยไลน์อัพที่เหลือ 4 คน อัลบั้มนี้ประเดิมด้วยอันดับ 1 และมีเพลงฮิตหลายเพลง แต่เทียบไม่ได้กับ 2 ชุดก่อน
ทางวงเพิ่มมือกีตาร์ วิเวียน แคมป์เบล จาก White Snake เพื่อทดแทนคลาร์ก อัลบั้มที่หก Slang ออกมาในปี 1996 ยอดขายและความตื่นเต้นในหมู่แฟนๆ ลดลง
อัลบั้ม Euphoria ยังไม่กระเตื้องอีก จนต้องกลับไปเล่นเพลงบัลลาดป๊อปในอัลบั้ม X ในปี 2002
สำหรับ Yeah เป็นงานทริบิวต์ เป็นการนำเพลงเก่ามาเล่นใหม่ เดฟ เล็ปพาร์ดนำเพลงเก่ามาทำใหม่อย่าง 20th Century Boy ของทีเร็กซ์, No Matter What ของแบดฟิงเกอร์, Rock On ของ เดวิด เอสเซ็กส์, 10538 Orchestra ของอิเล็กทริกไลต์ออเคสตราหรืออีแอลโอ
แท้ ประกาศวุฒิสาร
แท้ ประกาศวุฒิสาร เป็นผู้อำนวยการสร้าง ผู้กำกับภาพยนตร์ แห่งบริษัทภาพยนตร์ไทยไตรมิตร ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ผู้สร้างภาพยนตร์) ประจำปี พ.ศ. 2542
แท้ ประกาศวุฒิสาร เดิมชื่อ บุญแท้ เหมะบุตร เกิดเมื่อวันที่ 26 เมษายน 2461 ที่อำเภอโพธาราม จังหวัดราชบุรี เป็นบุตรคนโตของ ขุนประกาศวุฒิสาร กับนางท้อ เหมะบุตร จบการศึกษาจากโรงเรียนเบญจมราชูทิศ ราชบุรี และโรงเรียนเพาะช่าง แผนกฝึกหัดครูวาดเขียน เริ่มงานภาพยนตร์เป็นช่างถ่ายภาพนิ่งให้กับบริษัทปฏิภาคภาพยนตร์ ของขุนปฏิภาคพิมพ์ลิขิต จากนั้นรับราชการเป็นช่างถ่ายภาพยนตร์ข่าวทหารบก และกองภาพยนตร์ทหารอากาศ
ร่วมอำนวยการสร้างภาพยนตร์เรื่องแรก "สุภาพบุรุษเสือไทย (2492)" ในนาม ปรเมรุภาพยนตร์ โดยทำหน้าที่ช่างกล้องด้วย และหลายเรื่องต่อมาส่วนใหญ่ประสบความสำเร็จด้านรายได้
เคยถ่ายทำเหตุการณ์สำคัญในอดีต เช่น น้ำท่วมใหญ่กรุงเทพ 2485,รัฐประหาร 8 พฤศจิกา 2490 ,ไทรโยค 2499, รถรางวันสุดท้าย 2512, เบื้องหลังงานสร้างหนังเรื่องยาว ฯลฯ หอภาพยนตร์แห่งชาติ ได้รวบรวมจัดทำเป็นวีดิทัศน์ชุดพิเศษในโอกาส 88 ปี แท้ ประกาศวุฒิสาร ศิลปินแห่งชาติ (ผู้สร้างภาพยนตร์)
แท้ ประกาศวุฒิสาร ถึงแก่อนิจกรรมเมื่อวันที่ 12 สิงหาคม 2561 เวลาประมาณ 18.05 ณ โรงพยาบาลรามคำแหง เขตบางกะปิ กทม. เนื่องจากหัวใจวาย สิริรวมอายุ 100 ปี 3 เดือน
ปรีดา ทัศนประดิษฐ์
รองศาสตราจารย์ นายแพทย์ ปรีดา ทัศนประดิษฐ์เกิด เมื่อวันที่ วันที่ 11 มีนาคม พ.ศ. 2481 รศ.นพ.ปรีดา ทัศนประดิษฐ์ เป็นผู้อุทิศตนช่วยเหลือในด้านทักษะการเรียนรู้ของนิสิตแพทย์ จุฬาฯ มาอย่างต่อเนื่อง นอกจากนี้ ยังเป็นผู้ที่ทำคุณประโยชน์ให้แก่จุฬาลงกรณ์มหาวิทยาลัย เป็นผู้ทรงคุณวุฒิทั้งทางวิชาการและวิชาชีพ ผู้เพียบพร้อมด้วยคุณธรรมจริยธรรมในการปฏิบัติหน้าที่ และเป็นที่ยอมรับทั้งในระดับชาติและนานาชาติ
สำเร็จการศึกษาระดับมัธยมศึกษาตอนปลายจาก โรงเรียนเตรียมอุดมศึกษา สำเร็จการศึกษาแพทยศาสตรบัณฑิต คณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์ Certifited Obstetrician and Gynecologist of The American Board of Obstetricians and Gynecologists University of Chicago Hospitals and Clinics และ Master of Science In Clinical Epidemiology จาก Mc Master University Hamilton, Canada
กลุ่มสถาบันแพทยศาสตร์แห่งประเทศไทยประกาศมอบรางวัลครูแพทย์แห่งชาติ ประจำปี 2559 ให้แก่ รศ.นพ.ปรีดา ทัศนประดิษฐ์ ที่ปรึกษาและอาจารย์ผู้ทรงคุณวุฒิวิทยาลัยวิทยาศาสตร์สาธารณสุข จุฬาลงกรณ์มหาวิทยาลัย ได้รับรางวัล “ครูแพทย์แห่งชาติ” ประจำปี 2559 โดยพิธีมอบรางวัลจัดขึ้นในการประชุมวิชาการแพทยศาสตร์ศึกษาแห่งประเทศไทย ครั้งที่ 17 ประจำปี 2559 ภายใต้หัวข้อ “ความหลากหลายทางด้านแพทยศาสตร์ศึกษา” ระหว่างวันที่ 19-21ตุลาคม 2559 ณ มหาวิทยาลัยศรีนครินทรวิโรฒประสานมิตร
สำหรับความหมายของคำว่า “ครูแพทย์” หมายถึง ครูในฐานะผู้เป็น coach หรือพี่เลี้ยงนักศึกษาแพทย์ที่คอยช่วยเหลือดูแล แนะนำ และให้ feedback ที่เหมาะสม ซึ่งมีความสำคัญและจำเป็นอย่างยิ่งในการเรียนรู้ทุกด้าน โดยเฉพาะการฝึกทักษะเวชปฏิบัติ
คณะกรรมการคัดเลือกผู้ได้รับรางวัลพิจารณาเห็นว่า รศ.นพ.ปรีดา เป็นผู้ที่อุทิศตนทำงานในหน้าที่และมุ่งมั่นในการสร้างความเจริญก้าวหน้า ตลอดจนช่วยเหลือในการเรียนรู้ของนักศึกษาแพทย์ด้วยตนเอง โดยเฉพาะด้านทักษะ ให้แก่คณะแพทยศาสตร์ จุฬาลงกรณ์มหาวิทยาลัยอย่างต่อเนื่องและยาวนาน เป็นผู้ที่ทำคุณประโยชน์ให้แก่จุฬาลงกรณ์มหาวิทยาลัยอย่างมากล้น รวมทั้งเป็นผู้ทรงคุณวุฒิทั้งทางวิชาการและวิชาชีพ มีประสบการณ์อันทรงคุณค่ายิ่ง และเป็นผู้ที่เพียบพร้อมด้วยคุณธรรมจริยธรรมในการปฏิบัติหน้าที่ เป็นที่ยอมรับทั้งในระดับชาติและนานาชาติ
สิลา วีระวงส์
มหาสิลา วีระวงส์ นักปราชญ์คนสำคัญของชาวลาว ผู้ริเริ่มการค้นคว้าประวัติศาสตร์ลาวโดยคนลาว ผู้ค้นพบต้นฉบับใบลานมหากาพย์ท้าวฮุ่ง ท้าวเจือง และเป็นผู้มีส่วนรวมในการคิดแบบธงขบวนการลาวอิสระ ซึ่งต่อมาได้กลายเป็นธงชาติของสาธารณรัฐประชาธิปไตยประชาชนลาวในปัจจุบัน
มหาสิลา วีระวงส์ เดิมชื่อสิลา จันทะนาม เกิดที่บ้านหนองหมื่นถ่าน อำเภอเสลภูมิ จังหวัดร้อยเอ็ด (ปัจจุบันขึ้นกับอำเภออาจสามารถ จังหวัดร้อยเอ็ด ประเทศไทย) เมื่อวันที่ 1 สิงหาคม พ.ศ. 2448 ตรงกับวันอังคาร ขึ้น 1 ค่ำ เดือน 9 ปีมะเส็ง เวลา 12.30 น. บิดาชื่อนายเสน จันทะนาม มารดาชื่อนางดา จันทะนาม เป็นลูกคนที่ 4 จากจำนวนทั้งหมด 9 คน
มหาสิลาเสียชีวิตเมื่อเดือนกุมภาพันธ์ พ.ศ. 2530
อุทยานแห่งชาติกูนุงมูลู
อุทยานแห่งชาติกูนุงมูลู คืออุทยานมรดกโลกที่ตั้งอยู่ในรัฐซาราวะก์ ประเทศมาเลเซีย ติดกับชายแดนของประเทศบรูไน ได้รับลงทะเบียนเป็นมรดกโลก ในการประชุมคณะกรรมการมรดกโลกสมัยสามัญครั้งที่ 24 ที่ประเทศออสเตรเลีย เมื่อปี พ.ศ. 2543
อุทยานแห่งชาติมีพื้นที่ประมาณ 754 ตร. กม. หรือ 471,250 ไร่ ข้อตั้งขึ้นเมื่อปี พ.ศ. 2517
ภิรมย์ กมลรัตนกุล
ศาสตราจารย์กิตติคุณ นายแพทย์ ภิรมย์ กมลรัตนกุล นายกสภาจุฬาลงกรณ์มหาวิทยาลัย กรรมการอิสระ บริษัท เบอร์ลี่ ยุคเกอร์ จำกัด (มหาชน) กรรมการในคณะกรรมการปฏิรูปประเทศด้านสาธารณสุข อดีตอธิการบดีจุฬาลงกรณ์มหาวิทยาลัย และนักวิจัยดีเด่นแห่งชาติ สาขาวิทยาศาสตร์การแพทย์ พ.ศ. 2545 อดีตคณบดีคณะแพทยศาสตร์ จุฬาลงกรณ์มหาวิทยาลัย และผู้อำนวยการโรงพยาบาลจุฬาลงกรณ์ สภากาชาดไทย
ศ.นพ.ภิรมย์ กมลรัตนกุล เกิดเมื่อวันที่ 29 สิงหาคม พ.ศ. 2492 ที่จังหวัดอุทัยธานี สำเร็จการศึกษาวิทยาศาสตรบัณฑิต (สาขาวิทยาศาสตร์การแพทย์) จากจุฬาลงกรณ์มหาวิทยาลัย 
แพทยศาสตรบัณฑิต จุฬาลงกรณ์มหาวิทยาลัย Master of Science (Clinical Epidemiology)จาก McMaster University และMaster of Science (Clinical Epidemiology)มหาวิทยาลัยเพนซิลเวเนีย ปริญญาบัตรหลักสูตรการป้องกันราชอาณาจักร วิทยาลัยป้องกันราชอาณาจักร
ได้รับวุฒิบัตรแสดงความรู้หรือความชำนาญการประกอบวิชาชีพเวชกรรม สาขาเวชปฏิบัติทั่วไป หนังสืออนุมัติบัตรแสดงความรู้หรือความชำนาญ การประกอบวิชาชีพเวชกรรม สาขาเวชศาสตร์ครอบครัวและสาขาเวชศาสตร์ป้องกัน จากแพทยสภาแห่งประเทศไทย Certificatie : Distinguished Visiting Scholar in Clinical Economics จากThe Wharton School (มหาวิทยาลัยเพนซิลเวเนีย) และ Certificate in the Management Training Program จาก The University of Toronto, CANADA
หลังรัฐประหารในประเทศไทย พ.ศ. 2557 เขาได้รับแต่งตั้งเป็น กรรมการในคณะกรรมการปฏิรูปประเทศด้านสาธารณสุขในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
"Epidemiological Baseline Data of Malaria in 2 Endemic Areas of Thailand"
คณะกรรมการบริหารสภาวิจัยแห่งชาติ ได้พิจารณาเห็นว่า ศาสตราจารย์ นายแพทย์ภิรมย์ กมลรัตนกุล แห่ง คณะแพทยศาสตร์ จุฬาลงกรณ์มหาวิทยาลัย เป็นผู้ที่บุกเบิกงานวิจัยเกี่ยวกับเศรษฐศาสตร์สาธารณสุข และทำงานทางด้านการวิจัยอย่างต่อเนื่องเป็นเวลากว่า 20 ปี เป็นผู้ที่มีความคิดริเริ่มสร้างสรรค์ มุ่งเน้นในการทำวิจัยที่สามารถนำผลการวิจัยไปใช้ประโยชน์ได้ ได้นำความรู้ทางด้านเศรษฐศาสตร์สาธารณสุขมาใช้ในการประเมินความคุ้มค่าของบริการอนามัยต่าง ๆ ซึ่งมีประโยชน์มาก เป็นผู้ที่ริเริ่มให้มีการจัดการเรียนการสอนในด้านการวิจัยอย่างเป็นรูปธรรม และอย่างเป็นระบบในประเทศไทย ศาสตราจารย์ นายแพทย์ภิรมย์ กมลรัตนกุล เป็นนักวิจัยที่มีคุณธรรมและจริยธรรมของนักวิจัย สามารถเป็นแบบอย่างที่ดีให้แก่นักวิจัยอื่น คณะกรรมการบริหารสภาวิจัยแห่งชาติ จึงมีมติประกาศเกียรติคุณ ศาสตราจารย์ นายแพทย์ภิรมย์ กมลรัตนกุล เป็นนักวิจัยดีเด่นแห่งชาติประจำปี พ.ศ. 2545 สาขาวิทยาศาสตร์การแพทย์
27 ธันวาคม พ.ศ. 2550 สภาจุฬาลงกรณ์มหาวิทยาลัย มีมติเป็นเอกฉันท์เห็นชอบให้ ศ.นพ.ภิรมย์ กมลรัตนกุล อดีตคณบดีคณะแพทยศาสตร์ เป็นอธิการบดีจุฬาลงกรณ์มหาวิทยาลัยคนใหม่ สืบแทน ศ.ดร.คุณหญิงสุชาดา กีระนันทน์ ที่จะหมดวาระในวันที่ 31 มีนาคม พ.ศ. 2551 ตามที่คณะกรรมการสรรหาผู้เหมาะสมเป็นอธิการบดีจุฬาฯ ซึ่งมี ศ.เกียรติคุณ นพ.เกษม วัฒนชัย เป็นประธานเสนอ โดยจะนำชื่อ ศ.นพ.ภิรมย์ ทูลเกล้าฯ เพื่อโปรดเกล้าฯ ให้ดำรงตำแหน่งอธิการบดีจุฬาฯ ต่อไป ถือเป็นอธิการบดีจุฬาฯ คนที่สองภายหลังจากจุฬาฯ ออกนอกระบบ ต่อจาก ศ.ดร.คุณหญิงสุชาดา กีระนันทน์
ศ.นพ.ภิรมย์ กมลรัตนกุล สมรสกับ สุธารา กมลรัตนกุล มีธิดา 3 คน
บัวชมพู ฟอร์ด
บัวชมพู ฟอร์ด เป็นนักร้อง และนักแสดงชาวไทย เข้าสู่วงการจากการเป็นพิธีกรรายการ "ทีนทอล์ค (Teen Talk)" และได้แสดงละครโทรทัศน์ ก่อนจะมาเป็นศิลปินในสังกัดMusic Cream ในเครือแกรมมี่ มีผลงานเพลงที่สร้างชื่อเสียงได้แก่เพลง อย่าทำให้ฉันรักเธอ, ลม, วงกลม, แค่อยากจะบอก, ฉันคนเก่า, ดอกไม้ในใจเธอ, ให้โอกาสได้ไหม และเพลง Sunshine Day เป็นต้น
บัวชมพู สหวัฒน์ หรือชื่อเดิม บัวชมพู ฟอร์ด () ชื่อเล่น บัว เกิดเมื่อวันที่ 17 มีนาคม พ.ศ. 2523 เป็นลูกสาวคนเดียวของบิดาชาวอังกฤษ และมารดาชาวไทย
บัวชมพูได้เลือกมหาวิทยาลัยเดียวกับที่มารดาของเธอเคยเรียน คือ คณะศิลปกรรมศาสตร์ มหาวิทยาลัยธรรมศาสตร์ เอกการละคร ระหว่างเรียนร่วมทำกิจกรรมด้านการละคร เช่น รับบทนางสีดาในการแสดงโขนธรรมศาสตร์ เล่นงิ้วภาษาไทย ละครร้องเรื่องโอลิเวอร์ ทวิสต์ และนางอภัยมณี
เริ่มเข้าสู่วงการบันเทิงเมื่ออายุ 17 ปี เมื่อทางโรงเรียนพาไปทัศนศึกษาชมการผลิตรายการ "เกมฮอตเพลงฮิต" ทีมงานไปสะดุดตาเข้าและเรียกไปทดสอบเสียงเพื่อเป็นนักร้อง ระหว่างรอทำอัลบั้มได้ทำงานพิธีกรรายการ Teen Talk ในช่วง T-Health ตามด้วยรายการ Gang of Five และได้แสดงละครโทรทัศน์
บัวชมพูเป็นศิลปินคนแรกของค่าย Music Cream มีผลงานแรกคือเพลง "แค่อยากจะบอก" เป็นเพลงประกอบละครเรื่องกากเพชรที่บัวชมพูแสดงอยู่ จากนั้นจึงได้ออกอัลบั้มเดี่ยวตามมาถึง 4 ชุดด้วยกันคือ อัลบั้ม Buachompoo, อัลบั้ม Sunshine Day, อัลบั้ม Beautiful Moment และอัลบั้ม Bright Side
ชีวิตส่วนตัว บัวชมพู สมรสกับ สมประสงค์ สหวัฒน์ นักธุรกิจกรรมการบริหาร บริษัท วนชัย กรุ๊ป จำกัด (มหาชน) ผู้ผลิตแผ่นไม้ทดแทนธรรมชาติรายใหญ่ เมื่อเดือน พฤศจิกายน พ.ศ. 2551 ปัจจุบันมีบุตรชาย 3 คน ชื่อน้องแมตต์ และฝาแฝดชาย น้องมาร์กซ์ และ น้องเหมา
แพนอเมริกันเกมส์
แพนอเมริกันเกมส์ () เป็นการแข่งขันกีฬาหลักในทวีปอเมริกา มีนักกีฬาเข้าแข่งขันนับหลายพันคน แพนอเมริกันเกมส์เป็นงานมหกรรมกีฬาใหญ่ที่สุดเป็นอันดับสองรองจากโอลิมปิกฤดูร้อน การแข่งขันจัดขึ้นระหว่างนักกีฬาจากชาติทวีปอเมริกา จัดขึ้นทุกสี่ปีก่อนกีฬาโอลิมปิกฤดูร้อน มีการจัดกีฬาแพนอเมริกันเกมส์ฤดูหนาวครั้งหนึ่งใน พ.ศ. 2533 แพนอเมริกันเกมส์ครั้งล่าสุดจัดขึ้นในกวาดาลาฮารา เมื่อ พ.ศ. 2554 ครั้งต่อไปจะจัดขึ้นในโตรอนโตใน พ.ศ. 2558 นับแต่ พ.ศ. 2550 เมืองเจ้าภาพมีการทำสัญญาเพื่อให้จัดทั้งแพนอเมริกันเกมส์และพาราแพนอเมริกันเกมส์ ซึ่งเป็นการแข่งขันกีฬาของนักกีฬาที่พิการทางกาย พาราแพนอเมริกันเกมส์จัดขึ้นทันทีหลังแพนอเมริกันเกมส์เสร็จสิ้น องค์การกีฬาแพนอเมริกัน (PASO) เป็นหน่วยงานของขบวนการแพนอเมริกันเกมส์ โดยมีโครงสร้างและการปฏิบัตินิยามโดยกฎบัตรโอลิมปิก